open-index/open-wikipedia-markdown huggingface dataset:
วีรยุทธ์ บินอับดุลเลาะมาน

**สิบเอก วีรยุทธ์ บินอับดุลเลาะมาน** (โค้ชแขก) เกิดเมื่อวันที่ 9 พฤศจิกายน พ.ศ. 2524 ที่กรุงเทพมหานคร เป็นผู้ฝึกสอนชาวไทย 

วีรยุทธ์เคยเป็นนักฟุตบอลของวิทยาลัยพลศึกษา จังหวัดชลบุรี เริ่มอาชีพผู้ฝึกสอนเมื่อปี 2549-2553 ที่สถาบันเจเอ็มจี อะคาเดมี่ อาร์เซนอล ไทยแลนด์ ในตำแหน่งผู้ช่วยผู้ฝึกสอน ต่อมาเมื่อปี 2554-2555 ในตำแหน่งหัวหน้าผู้ฝึกสอน อะคาเดมี่ กับสโมสรบุรีรัมย์ ยูไนเต็ด หลังจากนั้นในปี 2556 ได้ร่วมงานกับโค้ชแต๊ก อรรถพล บุษปาคม หัวหน้าผู้ฝึกสอนบุรีรัมย์ ยูไนเต็ด ในตำแหน่งผู้ช่วยผู้ฝึกสอนทีมชุดใหญ่ 

ต่อมาในปี 2557 รับตำแหน่งผู้ช่วยผู้ฝึกสอนกับบีอีซี เทโร ศาสน ร่วมงานกับ โจเซ่ อัลเวส บอจีส หัวหน้าผู้ฝึกสอนและอัฟราม แกรนท์ ผอ.ฝ่ายเทคนิคของสโมสร

ปี 2565 รับตำแหน่งผู้ช่วยผู้ฝึกสอนกับพีที ประจวบ ร่วมงานกับดุสิต เฉลิมแสน หัวหน้าผู้ฝึกสอน

ปี2566 รับตำแหน่งรักษาการผู้ฝึกสอนกับพีที ประจวบ

## เกียรติประวัติ
* ปี 2554 ชนะเลิศฟุตบอลโค้กคัพ รุ่นอายุไม่เกิน 19 ปี สโมสรบุรีรัมย์ ยูไนเต็ด (ผู้ช่วยผู้ฝึกสอน)
* ปี 2556 ชนะเลิศฟุตบอลชิงถ้วยพระราชทาน ก. และชนะเลิศฟุตบอลไพรมินิสเตอร์ คัพ รุ่นอายุไม่เกิน 18 ปี สโมสรบุรีรัมย์ ยูไนเต็ด (หัวหน้าผู้ฝึกสอน)
* ปี 2557 ชนะเลิศฟุตบอล TOYOTA LEAGUE CUP สโมสรบีอีซี เทโร ศาสน (ผู้ช่วยผู้ฝึกสอน)

## อ้างอิง

หมวดหมู่:นักฟุตบอลชายชาวไทย
หมวดหมู่:ผู้จัดการทีมฟุตบอลชาวไทย
หมวดหมู่:มุสลิมชาวไทย
หมวดหมู่:ชาวไทยเชื้อสายมลายู
หมวดหมู่:ผู้จัดการทีมสโมสรฟุตบอลนนทบุรี ยูไนเต็ด
หมวดหมู่:ผู้จัดการทีมสโมสรฟุตบอลลำปาง
หมวดหมู่:ผู้จัดการทีมสโมสรฟุตบอลการท่าเรือ
หมวดหมู่:นักฟุตบอลจากกรุงเทพมหานคร
หมวดหมู่:ทหารบกชาวไทย
หมวดหมู่:สิบเอก
หมวดหมู่:ผู้จัดการทีมสโมสรฟุตบอลประจวบ
เรดิโอแอ็กทีฟ (เพลงอิแมจินดรากอนส์)

"**เรดิโอแอ็กทีฟ**" เป็นเพลงของวงดนตรีร็อกชาวอเมริกัน อิแมจินดรากอนส์ จากอัลบั้มอีพี คอนทินิวด์ไซเลนซ์ และต่อมาอยู่ในสตูดิโออัลบั้ม *[[ไนต์วิชันส์ (อัลบั้ม)|ไนต์วิชันส์]]* เพลงเป็นลำดับแรกในอัลบั้ม "เรดิโอแอ็กทีฟ" ถูกปล่อยทางวิทยุครั้งแรกวันที่ 2 เมษายน ค.ศ. 2012 และอีกครั้งในวันที่ 29 ตุลาคม ค.ศ. 2012 ในด้านดนตรี "เรดิโอแอ็กทีฟ" เป็นเพลงแนวอัลเทอร์เนทีฟที่มีส่วนผสมของดนตรีอิเล็กทรอนิกส์ร็อกและดั๊บสเตป เนื้อเพลงธีมเกี่ยวกับโลกหลังพยากรณ์และนักปฏิวัติแบบกำกวม

เพลงได้รับคำยกย่องจากเหล่านักวิจารณ์ โดยยกย่องเรื่องการผลิต เนื้อเพลงและเสียงร้อง กล่าวว่าเป็นไฮไลต์ของอัลบั้ม เนื่องจากมีการโฆษณาอย่างหนักหน่วง เพลงกลายเป็นเพลงที่ประสบความสำเร็จอย่างยาวนาน (sleeper hit) ขึ้นสูงสุดที่อันดับ 3 บนชาร์ตบิลบอร์ดฮอต 100 และอยู่บนชาร์ตได้นานมากกว่า 1 ปีครึ่ง กลายเป็นซิงเกิลแรกที่ติดสิบอันดับแรกและทำลายสถิติเพลงที่ใช้เวลานานที่สุดในการขึ้นถึงห้าอันดับแรก ปัจจุบันเป็นเพลงที่อยู่บนชาร์ตบิลบอร์ดฮอต 100 ได้มากที่สุดถึง 87 สัปดาห์ เป็นซิงเกิลที่ขายดีอันดับ 3 ในปี ค.ศ. 2013 และเป็นเพลงอันดับที่ 3 จากการจัดอันดับเพลงสิ้นปีของบิลบอร์ดในปี ค.ศ. 2013 รองจากเพลง "ธริฟต์ช็อป" และ "เบลอด์ลายส์" เพลงขึ้นอันดับหนึ่งในสวีเดน และติดยี่สิบอันดับแรกในหลายประเทศ เช่น ออสเตรเลีย แคนาดา นิวซีแลนด์ และสหราชอาณาจักร กลายเป็นซิงเกิลที่ประสบความสำเร็จมากที่สุดจนปัจจุบัน

"เรดิโอแอ็กทีฟ" ได้เข้าชิงรางวัลแกรมมี 2 สาขา ได้แก่ Record of the Year และ Best Rock Performance และชนะรางวัลสาขา Best Rock Performance เป็นครั้งแรกที่เพลงของอิแมจินดรากอนส์ได้เข้าชิงรางวัล นอกจากนี้ยังมีเพลงเวอร์ชันทำใหม่ที่ได้เพื่อนร่วมค่ายเพลงและแร็ปเปอร์ชาวอเมริกัน เคนดริก ลามาร์ มาร้องร่วม และถูกออกจำหน่ายทางไอทูนส์

## อ้างอิง

หมวดหมู่:เพลงในปี พ.ศ. 2555
หมวดหมู่:ซิงเกิลในปี พ.ศ. 2555
หมวดหมู่:ซิงเกิลในปี พ.ศ. 2557
หมวดหมู่:เพลงของอิแมจินดรากอนส์
หมวดหมู่:ซิงเกิลอันดับ 1 ในประเทศสวีเดน
บือแลนท์ คาซิโลลู

**บือแลนท์ คาซิโลลู** () เป็นผู้ฝึกสอนวอลเลย์บอลระดับอาชีพ ซึ่งเป็นผู้นำด้านกีฬาวอลเลย์บอลที่รู้จักกันมากที่สุดของประเทศตุรกี เขาเคยเป็นผู้ฝึกสอนทีมวอลเลย์บอลหญิงเบซิคตัส กระทั่งปี ค.ศ. 2012 เขาได้รับการทาบทามให้เข้าทำหน้าที่เป็นผู้ฝึกสอนแก่สโมสรอิกติซาดชิ บากู ของประเทศอาเซอร์ไบจาน และในช่วงฤดูใบไม้ผลิ ค.ศ. 2013 เขาได้กลับมาทำหน้าที่อีกครั้งใน 2 เดือนต่อมา

## ความสำเร็จ
ความสำเร็จที่ยิ่งใหญ่ที่สุดในปี ค.ศ. 2011 คือการได้เป็นผู้พาทีมวอลเลย์บอลหญิงเบซิคตัสเข้าสู่แข่งขันวีเมนส์ซีอีวีคัพ และประสบความสำเร็จมากที่สุดกับการคุมทีมอิกติซาดชิ บากู ในการแข่งขันวอลเลย์บอลหญิงอาเซอร์ไบจานซูเปอร์ลีก ฤดูกาล 2012–13 ที่ซึ่งทีมได้รับรางวัลเหรียญเงิน นับเป็นความสำเร็จสูงสุดในประวัติศาสตร์ของสโมสร หลังจากนั้นเขาก็ได้ออกจากทีมโดยไม่มีใครคาดคิดมาก่อน หลังการแข่งขันซีอีวีวีเมนส์แชมเปียนส์ลีก ฤดูกาล 2012–13 ที่ซึ่ง บือแลนท์ คาซิโลลู  กับทีมของเขาได้เป็นฝ่ายแพ้ต่อทีมวาคีฟแบงก์สปอร์กูลือบือ

## ข้อเท็จจริงที่ได้รับความสนใจในวงกว้าง
เขาเป็นที่รู้จักมากที่สุดในฐานะผู้มีความทะเยอทะยาน โดยสื่อของตุรกีได้กล่าวขวัญถึงเขาว่า "มีความต้องการที่จะพิชิตทีมวอลเลย์บอลของตุรกี" ส่วนในการแข่งขันวอลเลย์บอลหญิงอาเซอร์ไบจานซูเปอร์ลีก ฤดูกาล 2013–14 ได้มีข้อมูลที่น่าสนใจทางเว็บไซต์ของสมาพันธ์วอลเลย์บอลยุโรป ระบุว่าในการแข่งขันรายการนี้ มีทีมวอลเลย์บอลสโมสรจากประเทศตุรกีทั้งสามทีม ที่ผู้ฝึกสอนเป็นชาวอิตาลี แต่ในขณะที่ผู้ฝึกสอนชาวตุรกีเช่นเขา ได้เริ่มทำหน้าที่เป็นหัวหน้าผู้ฝึกสอนให้แก่สโมสรของประเทศอาเซอร์ไบจานอย่างอิกติซาดชิ บากู

## อ้างอิง

## แหล่งข้อมูลอื่น
* 

หมวดหมู่:นักวอลเลย์บอลชาวตุรกี
หมวดหมู่:ผู้ฝึกสอนวอลเลย์บอลชาวตุรกี
หมวดหมู่:ผู้ฝึกสอนสโมสรวอลเลย์บอลอิกติซาดชิ บากู
หมวดหมู่:บุคคลจากจังหวัดคาร์ส
ฮัน ซง-อี

**ฮัน ซง-อี** (; ) เกิดวันที่ 5 กันยายน ค.ศ. 1984 ที่จังหวัดคย็องกี เป็นนักกีฬาวอลเลย์บอลหญิงระดับอาชีพชาวเกาหลีใต้ และในการแข่งขันเอเชียนเกมส์ 2010 ที่ประเทศจีน เธอเป็นส่วนหนึ่งของทีมที่ทำให้ทีมได้รับรางวัลรองชนะเลิศ

## ประวัติ
ค.ศ. 2003 ฮัน ซง-อี ได้สำเร็จการศึกษาจากโรงเรียนมัธยมปลายสตรีวิทยาการคอมพิวเตอร์ซูว็อน (ซึ่งเป็นสถาบันเดียวกันกับที่คิม ยอน-คยอง, ฮวัง ยอน-จู และฮัน ยู-มี จบมา) ปัจจุบัน เธอทำหน้าที่ร่วมกับสโมสรวอลเลย์บอลประเทศเกาหลีชื่อจีเอสคาลเท็กซ์โซลเคไอเอ็กซ์เอ็กซ์

## ผลงานในระดับอาชีพ
* ค.ศ. 2004–2014  จีเอสคาลเท็กซ์โซลเคไอเอ็กซ์เอ็กซ์
* *"ตบยอดเยี่ยม" [[วี-ลีก (เกาหลีใต้)|โคเรียนวี-ลีก]] ฤดูกาล 2007–2008*

## ผลงานในระดับนานาชาติ
 วอลเลย์บอลหญิงทีมชาติเกาหลีใต้
* วอลเลย์บอลหญิงยุวชนชิงแชมป์เอเชีย 2001, วอลเลย์บอลยุวชนหญิงชิงแชมป์โลก 2001
* วอลเลย์บอลหญิงยุวชนชิงแชมป์เอเชีย 2003
* โอลิมปิกฤดูร้อน 2004 ที่เอเธนส์
* วอลเลย์บอลเวิลด์กรังด์ปรีซ์ 2004
* วอลเลย์บอลเวิลด์กรังด์ปรีซ์ 2005
* วอลเลย์บอลหญิงชิงแชมป์เอเชีย 2005
* วอลเลย์บอลเวิลด์กรังด์ปรีซ์ 2006
* วอลเลย์บอลหญิงชิงแชมป์โลก 2006
* เวิลด์คัพ 2007
* เอเชียนเกมส์ 2010 ที่เมืองกว่างโจว
* วอลเลย์บอลเวิลด์กรังด์ปรีซ์ 2011
* วอลเลย์บอลหญิงชิงแชมป์เอเชีย 2011
* โอลิมปิกฤดูร้อน 2012 ที่กรุงลอนดอน
* วอลเลย์บอลหญิงชิงแชมป์เอเชีย 2013

## อ้างอิง

## แหล่งข้อมูลอื่น
* 제공 한송이 선수 프로필
* 

หมวดหมู่:นักวอลเลย์บอลหญิงชาวเกาหลีใต้
หมวดหมู่:นักวอลเลย์บอลในโอลิมปิกฤดูร้อน 2012
หมวดหมู่:นักกีฬาโอลิมปิกทีมชาติเกาหลีใต้
หมวดหมู่:นักกีฬาเหรียญเงินเอเชียนเกมส์
หมวดหมู่:ผู้เล่นสโมสรวอลเลย์บอลอินช็อนฮึงกุกไลฟ์พิงก์สไปเดอร์ส
เขตรักษาพันธุ์สัตว์ป่าทิวเขาฮามีกีตัน

**เขตรักษาพันธุ์สัตว์ป่าทิวเขาฮามีกีตัน** () คืออุทยานแห่งหนึ่งที่ตั้งอยู่ในจังหวัดซีลางังดาเบา ทางใต้ของเกาะมินดาเนา ประเทศฟิลิปปินส์ โดยมีทิวเขาฮามีกีตันที่มีความสูง 1,620 เมตร (5,315 ฟุต) ภูเขาและบริเวณใกล้เคียงมีกลุ่มสัตว์ป่าที่หลากหลายที่สุดกลุ่มหนึ่งของประเทศ ท่ามกลางสัตว์ป่าในบริเวณนี้คือนกอินทรีฟิลิปปิน และสายพันธุ์ที่หลากหลายของหม้อข้าวหม้อแกงลิง เช่น *[[Nepenthes peltata]]* ซึ่งเป็นพืชเฉพาะถิ่น นอกจากนี้ภูเขายังเป็นพื้นที่คุ้มครองประมาณ 2,000 เฮกตาร์ ป่าไม้เป็นป่าแคระที่มีความพิเศษของต้นไม้เก่าแก่ในดินอัลตราเมฟิก (ultramafic soil) ซึ่งกำลังใกล้สูญพันธ์ แนวทิวเขาฮามีกีตัน ประกอบด้วยพื้นที่ 6,834 เฮกตาร์ (68.34 ตารางกิโลเมตร หรือ 42,712.5 ไร่) ได้รับการประกาศเป็นอุทยานแห่งชาติและเขตรักษาพันธุ์สัตว์ป่าใน พ.ศ. 2546

## มรดกโลก
การประชุมคณะกรรมการมรดกโลกสมัยสามัญครั้งที่ 38 เมื่อวันที่ 23 มิถุนายน พ.ศ. 2557 ที่กรุงโดฮา ประเทศกาตาร์ ยูเนสโกได้ขึ้นทะเบียน "เขตรักษาพันธุ์สัตว์ป่าทิวเขาฮามีกีตัน" เป็นมรดกโลกทางธรรมชาติ ด้วยข้อกำหนดและหลักเกณฑ์ในการพิจารณา ดังนี้
### หลักเกณฑ์ทางธรรมชาติ
* (x) - เป็นถิ่นที่อยู่อาศัยของชนิดสัตว์และพันธุ์พืชที่หายากหรือที่ตกอยู่ในสภาวะอันตราย แต่ยังคงสามารถดำรงชีวิตอยู่ได้ ซึ่งรวมถึงระบบนิเวศอันเป็นแหล่งรวมความอุดมสมบูรณ์ของพืชและสัตว์ที่ทั่วโลกให้ความสนใจด้วย

## พืชและสัตว์ในอุทยาน

### พืช
* *[[Nepenthes alata]]*
* *[[Nepenthes peltata]]*
* *[[Nepenthes mindanaoensis]]*
* สิงโตกลอกตา

### สัตว์
* นกอินทรีฟิลิปปิน
* ทาร์เซียร์ฟิลิปปิน
*อีเห็นข้างลาย

## อ้างอิง

หมวดหมู่:แหล่งมรดกโลกในประเทศฟิลิปปินส์ 
หมวดหมู่:แหล่งมรดกโลกทางธรรมชาติ
หมวดหมู่:เกาะมินดาเนา
หมวดหมู่:อุทยานแห่งชาติ
Yes และ no

ในภาษาอังกฤษยุคใหม่ **Yes** และ **No** เป็นคำที่ใช้แสดงการยืนยัน (affirmative) และปฏิเสธ (negative) ตามลำดับ

เดิมที ภาษาอังกฤษใช้ระบบคำสี่คำหรือมากกว่ารวมถึงภาษาอังกฤษกลางตอนต้นด้วย แต่ในยุคใหม่ได้ลดลงเหลือระบบสองคำประกอบด้วยเพียงคำว่า "yes" และ "no" บางภาษา การตอบคำถามใช่-ไม่ใช่ (yes-no question) ไม่ได้ใช้คำตอบคำเดียวอย่างคำว่า yes หรือ no ภาษาเวลส์และภาษาฟินแลนด์เป็นหนึ่งในหลายภาษาที่ตอบคำถามดังกล่าวโดยใช้รูปยืนยันหรือปฏิเสธในกริยานั้น ๆ แทนที่จะใช้คำว่า "yes" และ "no" แม้ว่าทั้งสองภาษาจะมีคำที่หมายความใกล้เคียงกับ "yes" และ "no" ภาษาอื่น ๆ อาจมีทั้งระบบสองคำ สามคำ และสี่คำ ขึ้นกับว่าเจ้าของภาษาใช้คำที่หมายความว่า "yes" หรือ "no" ทั้งหมดกี่คำ บางภาษา เช่น ภาษาละติน ไม่มีระบบคำว่า yes-no

คำว่า "yes" และ "no" นั้นมิอาจแบ่งเป็นชนิดของคำใด ๆ ได้ง่าย ๆ แม้ว่าบางครั้งจะถือว่าเป็นคำอุทาน แต่มันไม่มีคุณสมบัติดังกล่าว และถือว่าไม่ใช่คำกริยาวิเศษณ์ด้วย

ความแตกต่างระหว่างภาษา ความจริงที่ว่าคำสำหรับคำว่า "yes" และ "no" ของภาษาต่าง ๆ มีชนิดของคำและการนำไปใช้ไม่เหมือนกัน และบางภาษาไม่มีระบบนี้ ทำให้การแปลภาษาตามสำนวนเจ้าของภาษาทำได้ยาก

หมวดหมู่:คำภาษาอังกฤษ
ซูบัก

**ซูบัก** () คือชื่อของระบบการจัดการน้ำ (ชลประทาน) สำหรับนาข้าวบนเกาะบาหลี จังหวัดบาหลี ประเทศอินโดนีเซีย ซึ่งมีการคิดค้นเป็นเวลานานกว่า 1,000 ปี ตั้งแต่คริสต์ศตวรรษที่ 9 สำหรับชาวบาหลี ระบบชลประทานบนเกาะนั้นไม่ง่ายที่จะจัดหาน้ำสำหรับพืชพรรณต่าง ๆ แต่น้ำถูกใช้ในการสร้างระบบนิเวศเทียม นาข้าวในบาหลีถูกสร้างรอบ ๆ วัด และการจัดสรรน้ำถูกสร้างโดยนักบวช ซูบักคือระบบชลประทานที่ยั่งยืนตามธรรมชาติซึ่งผูกสังคมเกษตรกรรมบาหลีเข้าด้วยกันภายในศูนย์ชุมชนของหมู่บ้านและวัดบาหลี ครอบคลุม 19,500 เฮกตาร์ การจัดการน้ำอยู่ภายใต้อำนาจหน้าที่ของนักบวชในวัดต่าง ๆ ซึ่งมีการฝึกฝนปรัชญาไตรหิตกรณะ (Tri Hita Karana) หรือความสัมพันธ์ของดินแดนระหว่างวิญญาณ โลกมนุษย์ และพระเจ้า ไตรหิตกรณะเกี่ยวข้องกับวิธีการโบราณตามอย่างในอินเดียโดยฤๅษีในศาสนาฮินดู

## แหล่งมรดกโลก
การประชุมคณะกรรมการมรดกโลกสมัยสามัญครั้งที่ 36 เมื่อ พ.ศ. 2555 ยูเนสโกขึ้นทะเบียน "ภูมิทัศน์วัฒนธรรมของจังหวัดบาหลี: ระบบซูบัก หลักการตามปรัชญาไตรหิตกรณะ" ด้วยข้อกำหนดและหลักเกณฑ์ในการพิจารณา ดังนี้
* (ii) - เป็นสิ่งที่มีอิทธิพลยิ่ง ผลักดันให้เกิดการพัฒนาสืบต่อมาในด้านการออกแบบทางสถาปัตยกรรม อนุสรณ์สถาน ประติมากรรม สวน และภูมิทัศน์ ตลอดจนการพัฒนาศิลปกรรมที่เกี่ยวข้อง หรือการพัฒนาการตั้งถิ่นฐานของมนุษย์ ซึ่งได้เกิดขึ้นในช่วงเวลาใดเวลาหนึ่ง หรือบนพื้นที่ใด ๆ ของโลกซึ่งทรงไว้ซึ่งวัฒนธรรม
* (iii) - เป็นสิ่งที่ยืนยันถึงหลักฐานของวัฒนธรรมหรืออารยธรรมที่ปรากฏให้เห็นอยู่ในปัจจุบันหรือว่าที่สาบสูญไปแล้ว
* (v) - เป็นตัวอย่างอันโดดเด่นของวัฒนธรรมมนุษย์ ขนบธรรมเนียมประเพณีแห่งสถาปัตยกรรม วิธีการก่อสร้าง หรือการตั้งถิ่นฐานของมนุษย์ ซึ่งเสื่อมสลายได้ง่ายจากผลกระทบจากการเปลี่ยนแปลงทางสังคมและวัฒนธรรมตามกาลเวลา
* (vi) - มีความคิดหรือความเชื่อที่เกี่ยวข้องโดยตรงกับเหตุการณ์ หรือมีความโดดเด่นยิ่งในประวัติศาสตร์

## สมุดภาพ

ไฟล์:1 pura taman ayun bali 2011.jpg|วัดปูราตามันอายุน (Pura Taman Ayun)
ไฟล์:COLLECTIE TROPENMUSEUM Waterspuwers op de badplaats bij de Pura Goa Gajah of Olifantsgrot TMnr 20027326.jpg|รูปปั้นพ่นน้ำบาหลีในวัดโกอากาจะฮ์


## อ้างอิง

หมวดหมู่:แหล่งมรดกโลกทางวัฒนธรรม
หมวดหมู่:แหล่งมรดกโลกในประเทศอินโดนีเซีย
หมวดหมู่:จังหวัดบาหลี
มินิตส์ทูมิดไนต์

***มินิตส์ทูมิดไนต์*** () เป็นสตูดิโออัลบั้มที่ 3 ของวงดนตรีร็อกชาวอเมริกัน ลิงคินพาร์ก อัลบั้มนี้ออกจำหน่ายเมื่อวันที่ 14 พฤษภาคม พ.ศ. 2550 โดยวอร์เนอร์บราเธอร์ส เรคคอร์ดส ผลิตโดย ไมค์ ชิโนดะ และ ริก รูบิน *มินิตส์ทูมิดไนต์*นับเป็นอัลบั้มแรกหลังจากอัลบั้มเมทีโอรา ที่มีการเปลี่ยนแปลงแนวเพลง ชื่ออัลบั้มนี้ได้แนวคิดมาจากนาฬิกาโลกาวินาศ ซึ่งมาจากนักวิทยาศาสตร์ของมหาวิทยาลัยชิคาโก หลังจากสหรัฐอเมริกา ทิ้งระเบิดปรมาณูใส่ญี่ปุ่น ก่อนสงครามโลกครั้งที่ 2 สิ้นสุดลง

เพลงที่ปล่อยออกมาเป็นซิงเกิล ในอัลบั้มนี้ มีทั้งหมด 5 เพลง ได้แก่ "วอตไอฟดัน" (What I've Done), "บลีดอิตเอาต์" (Bleed It Out), "ชาโดว์ออฟเดอะเดย์" (Shadow of the Day), "กีฟเวนอัป" (Given Up) และ "ลีฟเอาต์ออลเดอะเรสต์" (Leave Out All the Rest)

## รายชื่อเพลง
เพลงทั้งหมดแต่งและผลิตโดยลิงคินพาร์ก

## อ้างอิง

## แหล่งข้อมูลอื่น

หมวดหมู่:อัลบั้มเพลงของลิงคินพาร์ก
หมวดหมู่:อัลบั้มเพลงภาษาอังกฤษ
หมวดหมู่:อัลบั้มเพลงในปี พ.ศ. 2550
เอนต์อิตฟัน (เพลงพาร์อะมอร์)

"**เอนต์อิตฟัน**" เป็นเพลงของวงดนตรีอเมริกัน พาร์อะมอร์ จากอัลบั้มที่มีชื่อเดียวกับวงในปี ค.ศ. 2013  เพลงบันทึกเสียงที่ลอสแอนเจลิส โปรดิวซ์โดยนักดนตรีจัสติน เมลดัล-จอห์นเซน ในการทำงานเพลงนี้เริ่มที่การวนซ้ำเสียงคีย์บอร์ดโดยมือกีตาร์ เทย์เลอร์ ยอร์ก เครื่องดนตรียังประกอบด้วยไซโลโฟน และกีตาร์เบส คลอไปกับเสียงร้องของคณะประสานกอสเปล 6 คน เพลงโดยหลัก ๆ มีแนวเพลงป็อปร็อก อย่างไรก็ตาม นักวิจารณ์ชี้ว่าเพลงได้เลียนแบบแนวเพลงอื่น เช่น ฟังก์ร็อก และนิวเวฟด้วย ยอร์กและนักร้องนำของวง เฮย์ลีย์ วิลเลียมส์ เขียนเพลงจากประสบการณ์การย้ายที่อยู่ของเฮย์ลีย์และทัศนคติที่ตามมา

เพลงได้รับคำชมจากนักวิจารณ์ ซึ่งทักความหลากหลายของดนตรี แต่อย่างไรก็ตาม นักวิจารณ์บางกลุ่มยังติติงเนื้อเพลงที่มีความหมายเสียดสีด้วย เพลงถูกปล่อยทางวิทยุกระแสหลักในสหรัฐอเมริกาและอิตาลี และซิงเกิลชนิดแผ่นไวนิลขนาด 12 นิ้วได้วางจำหน่ายในวันร้านค้าแผ่นเสียง (Record Store Day) ปี ค.ศ. 2014 ด้วย เพลงกลายเป็นเพลงของพาร์อะมอร์ที่ขึ้นอันดับสูงที่สุดบนชาร์ตบิลบอร์ดฮอต 100 ถึงอันดับที่ 10 เพลงประสบความสำเร็จปานกลางทั่วโลก ติดสี่สิบอันดับแรกในออสเตรเลีย แคนาดา และเวเนซุเอลา

"เอนต์อิตฟัน" ได้แสดงในรายการโทรทัศน์หลายครั้ง เช่นรายการ*[[เดอะวอยซ์ (สหรัฐอเมริกา)|เดอะวอยซ์]]* *[[เลตไนต์วิตเซธ เมเยอส์]]* และ*[[อเมริกันไอดอล]]* เพลงยังถูกนำไปเล่นในระหว่างทัวร์คอนเสิร์ต เดอะเซลฟ์ไตเติลทัวร์ (ค.ศ. 2013-14) มิวสิกวิดีโอเวอร์ชันแรกกำกับโดยโจนาธาน เดสเบียนส์ แต่ถูกพับไป และเวอร์ชันที่สองกำกับโดยโซเฟีย เพียร์ และถูกปล่อยในเดือนมกราคม ค.ศ. 2014 ในมิวสิกวิดีโอ เล่าเรื่องเกี่ยวกับวงพาร์อะมอร์กำลังพยายามทำลายสถิติโลกต่าง ๆ มากมาย

หมวดหมู่:เพลงของพาร์อะมอร์
หมวดหมู่:เพลงในปี พ.ศ. 2556
หมวดหมู่:ซิงเกิลในปี พ.ศ. 2557

หมวดหมู่:เพลงนิวเวฟ
หมวดหมู่:เพลงป็อปร็อก
หมวดหมู่:เพลงฟังก์ร็อก
สมาพันธรัฐอเมริกา

**สมาพันธรัฐอเมริกา** (; ย่อ: CSA) มักเรียกว่า **สมาพันธรัฐ** (; ย่อ: CS) เป็นรัฐบาลแยกตัวออกซึ่งสถาปนาใน ค.ศ. 1861 ภายในดินแดนของสหรัฐ โดยเจ็ดรัฐทาส (คือ รัฐที่อนุญาตความเป็นทาส) ทางใต้ซึ่งประกาศแยกตัวออกจากสหรัฐหลังการเลือกตั้งเมื่อเดือนพฤศจิกายน ค.ศ. 1860 ซึ่งเอบราแฮม ลิงคอล์นชนะ เจ็ดรัฐเหล่านี้สถาปนาชาติใหม่ในเดือนกุมภาพันธ์ ค.ศ. 1861 ก่อนลิงคอล์นเข้าดำรงตำแหน่งในเดือนมีนาคม หลังสงครามเริ่มขึ้นในเดือนเมษายน สี่รัฐอัปเปอร์เซาท์ (Upper South) ก็ประกาศแยกตัวออกและเข้าร่วมสมาพันธรัฐเช่นกัน ภายหลัง สมาพันธรัฐยอมรับอีกสองรัฐเข้าเป็นสมาชิก คือ รัฐมิสซูรีและรัฐเคนทักกี แม้สองรัฐนี้ไม่ได้ประกาศแยกตัวออกหรือถูกกำลังสมาพันธรัฐควบคุมอย่างเป็นทางการ

รัฐบาลสหรัฐ (สหภาพ) ปฏิเสธการแยกตัวออกและมองว่าสมาพันธรัฐมิชอบด้วยกฎหมาย สงครามกลางเมืองอเมริกาเริ่มขึ้นด้วยการเข้าตีค่ายซัมเทอร์ของสมาพันธรัฐใน ค.ศ. 1861 ซึ่งเป็นค่ายทหารบนท่าเรือชาร์ลสตัน รัฐเซาท์แคโรไลนา จนถึง ค.ศ. 1865 หลังการสู้รบอย่างหนัก ซึ่งส่วนใหญ่ในดินแดนสมาพันธรัฐ กำลังสมาพันธรัฐปราชัยและสมาพันธรัฐล่มสลายลง ไม่มีรัฐต่างประเทศใดรับรองสมาพันธรัฐเป็นประเทศเอกราช แต่อังกฤษและฝรั่งเศสให้สถานภาพคู่สงคราม

## ประวัติศาสตร์

## เศรษฐกิจ
### ทาส

### การผลิตระดับประเทศ

## อ้างอิง

* Bowman, John S. (ed), *The Civil War Almanac*, New York: Bison Books, 1983
* Eicher, John H., & Eicher, David J., *Civil War High Commands*, Stanford University Press, 2001, ISBN 0-8047-3641-3
* Martis, Kenneth C. *The Historical Atlas of the Congresses of the Confederate States of America 1861–1865* (1994) ISBN 0-13-389115-1

## แหล่งข้อมูลอื่น

* Confederate offices Index of Politicians by Office Held or Sought
* Civil War Research & Discussion Group -*''Confederate States of Am. Army and Navy Uniforms'' , 1861
* ''The Countryman'', 1862–1866 , published weekly by Turnwold, Ga., edited by J.A. Turner
* ''The Federal and the Confederate Constitution Compared'' 
* ''Confederate Postage Stamps'' 
* Photographs of the original Confederate Constitution  and other Civil War documents owned by the Hargrett Rare Book and Manuscript Library  at the University of Georgia Libraries .
* ''Photographic History of the Civil War'', 10 vols., 1912. 
* DocSouth: Documenting the American South – numerous online text, image, and audio collections.
* Civil War records at the National Archives at Atlanta- includes Confederate records, such as Confederate court documents, Confederate records collected by the U.S. War Department during the Civil War and Confederate records collected by the Treasury Department during Civil War
* Oklahoma Digital Maps: Digital Collections of Oklahoma and Indian Territory
* Confederate States of America Collection at the Library of Congress

หมวดหมู่:ประวัติศาสตร์สหรัฐ
อ
เคาน์ติงสตาส์

"**เคาน์ติงสตาส์**" เป็นเพลงของวงดนตรีแนวป็อปร็อก วันรีพับลิก จากสตูดิโออัลบั้มลำดับที่สาม *[[เนทีฟ (อัลบั้ม)|เนทีฟ]]* (ค.ศ. 2013) เขียนขึ้นโดยนักร้องนำ ไรอัน เท็ดเดอร์ และโปรดิวซ์โดยเท็ดเดอร์ และโนล ซานคาเนลลา ด้านดนตรี เป็นเพลงป็อปที่มีส่วนผสมของดนตรีโฟล์กอย่างหนักแน่น เพลงเผยแพร่เป็นซิงเกิลที่สามในวันที่ 14 มิถุนายน ค.ศ. 2013 ในออสเตรีย เยอรมนี และสวิตเซอร์แลนด์

"เคาน์ติงสตาส์" เป็นหนึ่งในเพลงที่ประสบความสำเร็จมากที่สุดของวง ขึ้นอันดับหนึ่งในหลายประเทศ เช่น แคนาดา สหราชอาณาจักร ขึ้นอันดับสองในสหรัฐอเมริกา และติดสิบอันดับแรกมากกว่า 20 ประเทศ มิวสิกวิดีโอกำกับโดยเจมส์ ลี นำเสนอวงกำลังเล่นดนตรีในห้องใต้ดินใต้โบสถ์ซึ่งมีการชุมนุมอยู่

## ชาร์ต

### ชาร์ตประจำสัปดาห์

### ชาร์ตสิ้นปี

### ชาร์ตทศวรรษ

### ชาร์ตตลอดเวลา

## การรับรอง

## ประวัติการเผยแพร่

## อ้างอิง

หมวดหมู่:เพลงของวันรีพับลิก
หมวดหมู่:เพลงในปี พ.ศ. 2556
หมวดหมู่:ซิงเกิลในปี พ.ศ. 2556
หมวดหมู่:ซิงเกิลอันดับ 1 ในคะเนเดียนฮอต 100
หมวดหมู่:ซิงเกิลอันดับ 1 ในชาร์ตซิงเกิลแห่งสหราชอาณาจักร
บันทึกจอมโจรแห่งสุสาน

**บันทึกจอมโจรแห่งสุสาน** (, ) เป็นนวนิยายจีนแนวผจญภัยอิงประวัติศาสตร์จีน ถูกเขียนขึ้นโดย หนานไพ่ซานชู (จีน: 南派三叔) ซึ่งปัจจุบันได้มีการแปลเป็นภาษาไทยภายใต้ลิขสิทธิ์ของสำนักพิมพ์สยามอินเตอร์บุ๊ค ซึ่งแปลโดยอนุรักษ์ กิจไพบูลทวี  ซึ่ง**บันทึกจอมโจรแห่งสุสาน** ถือเป็นนวนิยายชื่อดังที่สร้างยอดขายได้มากกว่า 10,000,000 เล่มในจีน

## เรื่องย่อ
จากบันทึกในผ้าไหมจารึกจากยุคจ้านกั่วที่บันทึกตำแหน่งสุสานสมัยจ้านกั่วที่ลึกลับที่ได้มาจากคนแปลกหน้า ทำให้ **'อู๋เสีย**' หลานชายของกลุ่มคณะที่ไปขุดสุสานที่เคยซึ่งพบเจอเหตุอันพิศวงเมื่อ 50 ปีก่อน นำเรื่องนี้ไปปรึกษากับอาสามหรือ 'อู๋ซันเสิ่ง' ซึ่งผู้เป็นอาได้รวบรวมกลุ่มคนเพื่อออกเดินทางตามที่ผ้าไหมจารึกได้ระบุไว้ แต่อู๋เสียไม่เคยได้รู้เลยว่าการเป็น 'โจรขุดสุสาน' นั้นจะต้องพบเจอกับปริศนารวมทั้งภัยอันตรายมากมายจนถึงกับแทบเอาชีวิตไม่รอด

หมวดหมู่:วรรณกรรมจีน
รายพระนามเจ้านายที่ได้รับการเฉลิมพระยศในสมัยกรุงธนบุรี

รายพระนามเจ้านายที่ได้รับการเฉลิมพระยศในสมัยกรุงธนบุรี
## รายพระนาม
### รัชสมัยสมเด็จพระเจ้ากรุงธนบุรี

## อ้างอิง


หมวดหมู่:รายชื่อผู้ได้รับรางวัลในประเทศไทย
วัดราชคาม

**วัดราชคาม** นับว่าเป็นวัดเก่าแก่ วัดหนึ่งของจังหวัดราชบุรี ปัจจุบันตั้งอยู่ที่ 28 หมู่ 4 ตำบลคุ้งน้ำวน อำเภอเมืองราชบุรี จังหวัดราชบุรี เริ่มสร้างเมื่อ พ.ศ. 2409 ตามข้อมูลอ้างอิง ได้กล่าวว่าพื้นที่ตั้งวัดราชคามในปัจจุบันนั้น เดิมเป็นจวนที่อยู่และที่ว่าความของพระยาราชเดชะ ในปี พ.ศ. 2409 (ตรงกับปีขาล อัฐศก จ.ศ. 1228 ร.ศ. 85) พระบาทสมเด็จพระจอมเกล้าเจ้าอยู่หัว ทรงพระกรุณาโปรดเกล้าฯ ให้สมเด็จเจ้าพระยาบรมมหาศรีสุริยวงศ์ (ช่วง บุนนาค) ที่พระสมุหกลาโหม เป็นผู้อำนวยการขุดคลองดำเนินสะดวก และได้มีบัญชาให้พระยาราชเดชะ ไปช่วยทำการขุดคลองดำเนินสะดวก จึงได้มอบจวนเก่า (ทั้งบ้านและที่ดิน) ถวายให้เป็นที่สร้างวัด ในขั้นแรกใช้ชื่อเดิมว่า "วัดราชประดิษฐ์" ทั้งนี้ เมื่อ รศ. 128 สมเด็จพระมหาสมณเจ้า กรมพระยาวชิรญาณวโรรส ได้เสด็จตรวจการคณะสงฆ์ ทรงพบและทรงตัดพ้อว่าชื่อพ้องกับวัดราชประดิษฐสถิตมหาสีมาราม ในเมืองหลวง ทรงทราบว่าเดิมเป็นบ้านของพระยาราชเดชะ จึงประทานเปลี่ยนให้ว่า "วัดราชคาม" (ราชคาม - บ้านของพระยาราช) ซึ่งได้ปรากฏมาถึงทุกวันนี้

## สิ่งก่อสร้างสำคัญ
### อุโบสถ
  อุโบสถแบบทรงไทย 2 ชั้น ผนังก่ออิฐถือปูน หลังคามุงกระเบื้องเกร็ดปลา หน้าบรรณติดลวดลายไทย ลงลักปิดทอง ติดกระจกสี พื้นหินอ่อน เริ่มก่อสร้างเมื่อปี พ.ศ. 2525 แล้วเสร็จเมื่อปี พ.ศ. 2533

### วิหารหลวงพ่อ พระครูชุ่ม พุทฺธสโร
 ลักษณะทรงไทย 2 ชั้น ลงลักปิดทอง ปิดกระจกสีหน้าบรรณติดลวดลายไทย หลังคามุงกระเบื้องเคลือบ ปัจจุบันใช้ ประดิษฐาน หลวงพ่ออู่ทอง และรูปหล่อเหมือน พระครูชุ่ม พุทฺธสโร อดีตเจ้าอาวาส

## นามเจ้าอาวาสผู้ปกครองวัด
# หลวงปู่โป้ย ปี พ.ศ. ไม่ปรากฏ
# หลวงปู่โต๊ะ ปี พ.ศ. ไม่ปรากฏ
# พระอธิการพู่ ปี พ.ศ. ไม่ปรากฏ
# พระครูชุ่ม พุทฺธสโร (เจ้าคณะหมวด) ปี พ.ศ. 2467 - 2497
# พระครูกัลยาณวัตรวิบูลย์ (ป้อม กลฺยาโณ) พ.ศ. 2497 - พ.ศ. 2555
# พระอธิการจิตตวี ธีรปญฺโญ เจ้าอาวาสรูปปัจจุบัน พ.ศ. 2556 - ถึงปัจจุบัน

ราชคาม
หมวดหมู่:วัดไทยในสังกัดคณะสงฆ์มหานิกาย
หมวดหมู่:สิ่งก่อสร้างตั้งแต่ พ.ศ. 2409
อินดิเพนเดนซ์ฮอลล์

**อินดิเพนเดนซ์ฮอลล์** () คือศูนย์กลางของอุทยานประวัติศาสตร์แห่งชาติอินดิเพนเดนซ์ เมืองฟิลาเดลเฟีย รัฐเพนซิลเวเนีย สหรัฐอเมริกา ตั้งอยู่บนถนนเชสต์นัตระหว่างถนนที่ 5 กับ 6 ในช่วงแรก อาคารนี้เป็นที่รู้จักในฐานะสถานที่ที่มีการอภิปรายแก้ไขและลงมติเห็นชอบคำประกาศอิสรภาพสหรัฐอเมริกาและรัฐธรรมนูญแห่งสหรัฐอเมริกา  

ตัวอาคารสร้างเสร็จสมบูรณ์เมื่อ ค.ศ. 1753 ในฐานะสภานิติบัญญัติของอาณานิคมสำหรับจังหวัดเพนซิลเวเนีย (ต่อมาคือศาลาว่าการรัฐเพนซิลเวเนีย) และกลายเป็นสถานที่หลักในการจัดการประชุมใหญ่สภาแห่งทวีปหรือสภาอาณานิคมรอบที่ 2 (Second Continental Congress) เมื่อ ค.ศ. 1775–1783 นอกจากนี้ยังเป็นที่ตั้งของการประชุมยกร่างรัฐธรรมนูญในฤดูร้อน ค.ศ. 1787 อาคารแห่งนี้คือส่วนหนึ่งของอุทยานประวัติศาสตร์แห่งชาติอินดิเพนเดนซ์ และได้รับการขึ้นทะเบียนเป็นแหล่งมรดกโลกเมื่อ ค.ศ. 1979

## อ้างอิง

หมวดหมู่:แหล่งมรดกโลกทางวัฒนธรรม
หมวดหมู่:แหล่งมรดกโลกในสหรัฐ
หมวดหมู่:สัญลักษณ์ประจำชาติสหรัฐ
หมวดหมู่:รัฐเพนซิลเวเนีย
หมวดหมู่:สิ่งก่อสร้างในรัฐเพนซิลเวเนีย
เรล พาส

**เจแปน เรล พาส** () หรือ **เจอาร์ พาส** () หรือ **เรล พาส** (, ) เป็นบัตรโดยสารรถไฟในประเทศญี่ปุ่นชนิดไม่จำกัดครั้ง จัดจำหน่ายแก่บุคคลในต่างประเทศ โดยกลุ่มบริษัทรถไฟญี่ปุ่น (JR Group) สามารถใช้โดยสารรถไฟ ตลอดจน รถโดยสาร และเรือเฟอร์รี่ ที่ดำเนินงานโดยกลุ่มบริษัท JR ในทุกเส้นทางและสายทางของประเทศญี่ปุ่น โดยมีเงื่อนไขการใช้บริการ (ขบวนรถไฟ/ชั้นที่นั่ง) ตามที่กำหนด

## ประเภทและราคา
**เรล พาส** มีอยู่ 2 ประเภท แบ่งตามระดับชั้นที่นั่งคือ แบบ รถธรรมดา (普通車 *ฟุสึฉะ*) และ รถกรีนคลาส (グリーン車 *กุรินฉะ*, ชั้นหนึ่ง) **เรล พาส**ทุกใบมีอายุการใช้งาน (นับวันต่อเนื่องกัน) โดยขึ้นอยู่กับว่าผู้ซื้อต้องการ**เรล พาส**แบบอายุการใช้งานนานเท่าใด ซึ่งในระยะเวลานี้ ผู้ถือบัตร**เรล พาส** สามารถใช้บริการขนส่งมวลชนทุกประเภทในทุกเส้นทางที่ดำเนินงานโดยกลุ่มบริษัท JR ซึ่งราคาของ**เรล พาส** มีดังตารางข้างล่างนี้ โดยเป็นราคาในสกุลเงินเยน (ปรับราคาล่าสุด 2023)
### เจแปน เรล พาส (Japan Rail Pass)
สำหรับใช้งานทั่วประเทศ

นอกจาก "เจแปน เรล พาส" ซึ่งใช้บริการรถไฟในเครือ JR ได้ทั่วประเทศญีปุ่่นแล้วนั้น ยังมี "เรล พาส" เฉพาะบริษัทย่อยๆ (เฉพาะพื้นที่) ในอีกหลายรูปแบบ เช่น JR ตะวันออก ,  JR ตะวันตก, JR ฮกไกโด เป็นต้น  โดยราคาและรายละเอียดการใช้ในแต่ละแบบตรวจสอบได้ที่ website ของแต่ละบริษัท

## คุณสมบัติผู้ใช้งาน
ผู้ที่จะซื้อ**เรล พาส**ได้ ต้องมีคุณสมบัติข้อใดข้อหนึ่งดังต่อไปนี้:
* บุคคลชาวต่างชาติที่ในหนังสือเดินทาง ได้รับการตรวจลงตราขาเข้าจากด่านตรวจคนเข้าเมือง โดยมีสถานะเป็น "Temporary Visitor" (ผู้พำนักชั่วคราว) สามารถแสดงหนังสือเดินทางฉบับจริงขณะทำการซื้อ (ไม่รับสำเนาหนังสือเดินทาง)
*  บุคคลสัญญาติญี่ปุ่น ผู้มีถิ่นพำนักอยู่นอกประเทศ ที่
** ได้รับสิทธิอยู่อาศัยถาวรในประเทศนั้น 
** สมรสกับชาวต่างชาติที่ไม่ได้อาศัยอยู่ในญี่ปุ่น

## เงื่อนไขการใช้งาน
แม้ว่าเจแปน**เรล พาส** จะสามารถใช้งานระบบขนส่งมวลชนได้แทบจะทุกอย่าง (รถไฟ, รถบัส, เรือเฟอร์รี่) ที่ดำเนินงานโดยกลุ่มบริษัท JR แต่ทั้งนี้ ก็มีข้อยกเว้น และเงื่อนไขในการใช้งาน ดังต่อไปนี้
* **เรล พาส** ไม่สามารถเปลี่ยนหรือถ่ายโอนแก่บุคคลอื่น สามารถใช้งานได้เฉพาะบุคคลตามชื่อที่ปรากฎบนบัตรเท่านั้น 
* ผู้ถือบัตรต้องแสดงหนังสือเดินทางเมื่อจะใช้งาน
* สามารถจองที่นั่งได้โดยไม่เสียค่าใช้จ่ายเพิ่มเติม สามารถจองที่นั่งได้ผ่านเคาเตอร์สีเขียวที่จำหน่ายตั๋ว (*มิโดะริ โนะ มะโดะงุชิ*) ในสถานีรถไฟของเครือ JR
* การโดยสารห้องโดยสารส่วนตัวบนขบวนรถไฟ จะต้องเสียค่าใช้จ่ายเพิ่มเติม 
* การโดยสารห้องนอนบนขบวนรถไฟข้ามคืน จะต้องเสียค่าใช้จ่ายต่างหาก (อาทิรถไฟ *[[แคสซิโอเปีย (รถไฟ)|แคสซิโอเปีย]]* และ *[[โฮกูโตเซ]]*)
* ไม่สามารถใช้บริการรถไฟชิงกันเซ็ง *[[โนะโซะมิ (ชิงกันเซ็ง)|โนะโซะมิ]]* และ *[[มิซุโฮะ (ชิงกันเซ็ง)|มิซุโฮะ]]* ได้ โดยต้องจ่ายในอัตราปกติ
* การโดยสารที่นั่งชั้น แกรนด์คลาส บนขบวนรถไฟชิงกันเซ็ง *[[ฮะยะบุซะ]]* จะต้องเสียค่าใช้จ่ายเพิ่มเติม
* สามารถใช้โดยสารเรือเฟอร์รี่ในจังหวัดฮิโระชิมะ ระหว่าง *มิยะชิมะงุชิ* กับ *[[ศาลเจ้าอิสึกุชิมะ|อิสึกุชิมะ]]* โดยไม่เสียค่าใช้จ่าย (เฉพาะ Japan Rail Pass กับ JR West Rail Pass)
* เรือเฟอร์รี่ระหว่างฟุกุโอะกะ กับ ปูซาน (เกาหลีใต้) จะต้องเสียค่าใช้จ่ายเพิ่มเติม อย่างไรก็ตาม ในปูซานมีการจำหน่าย *คีวชู เรล พาส* แบบพิเศษ ที่สามารถใช้โดยสายเรือเฟอร์รี่ขาไป-กลับ จากปูซานได้ 

## อ้างอิง

## แหล่งข้อมูลอื่น
* Japan Rail Pass Official website
* JR East Pass Official website
* JR West Pass Official website
* JR Hokkaido Pass Official website

หมวดหมู่:การขนส่งระบบรางในประเทศญี่ปุ่น
การเคลียร์หู

**การทำวอลซอลวา** () หรือ **การเคลียร์หู** เป็นการบังคับอากาศออกจากร่างกายด้วยการปิดปาก บีบจมูก แล้วพยายามหายใจออกทางจมูก อากาศจะพยายามหาทางออก โดยไปทางหูแทน วิธีนี้ใช้เพื่อปรับความดันภายในหูเมื่อเราเดินทางผ่านระดับความสูงที่ต่างกัน เช่น ขึ้นเครื่องบิน หรือ ดำลงไปในน้ำ

เทคนิคนี้ตั้งชื่อตาม อันโตนิโอ มาเรีย วอลซอลวา นักกายวิภาคศาสตร์และสรีรวิทยาในศตวรรษที่ 17 จากเมืองโบโลญญา ที่ศึกษาเกี่ยวกับหูของมนุษย์.

## อ้างอิง


หมวดหมู่:หัตถการเกี่ยวกับหู
หมวดหมู่:สรีรวิทยามนุษย์
เกย์ลอร์ นาบัส

**เกย์ลอร์ อันโตนิโอ นาบัส กัมโบอา** (; เกิด 15 ธันวาคม ค.ศ. 1986) เป็นนักฟุตบอลอาชีพชาวคอสตาริกาที่เล่นตำแหน่งผู้รักษาประตู เขาได้รับการยกย่องให้เป็นหนึ่งในผู้รักษาประตูที่ดีที่สุดในยุคของเขา และถือว่าเป็นผู้รักษาประตูที่ยิ่งใหญ่ที่สุดในทวีปอเมริกาเหนือเท่าที่เคยมีมา

นาวาสเริ่มต้นอาชีพเยาวชนของเขาที่ซาปริซาในประเทศบ้านเกิดของเขา ซึ่งเขาคว้าแชมป์ลิกาเอฟพีดี 6 ครั้งและแชมป์คอนคาแคฟแชมเปียนส์ลีก จากนั้นเขาย้ายไปสโมสรอัลบาเซเตในสเปนในปี 2010 และต่อมาในปีถัดมาย้ายไปเลบันเตในลาลิกา ซึ่งเขาได้รับรางวัลผู้รักษาประตูยอดเยี่ยมแห่งปีของแอลเอฟพีในฤดูกาลสุดท้ายของเขากับสโมสรนั้น ต่อมาในปี 2014 นาวาสย้ายไปเรอัลมาดริดด้วยค่าตัว 10 ล้านยูโร ที่นี่เขาคว้าแชมป์ทั้งหมด 12 รายการ รวมถึงลาลิกา 1 ครั้ง และยูฟ่าแชมเปียนส์ลีก 3 ครั้งติดต่อกันในฐานะผู้รักษาประตูตัวเลือกแรก ในปี 2019 เขาเซ็นสัญญากับสโมสรปารีแซ็ง-แฌร์แม็ง ในฝรั่งเศส และลงเล่นในนัดชิงชนะเลิศแชมเปียนส์ลีกครั้งที่สี่ของเขาในฤดูกาลแรกกับทีม

## เกียรติประวัติ
### สโมสร

#### ซาปริซา
*คอนคาแคฟแชมเปียนส์ลีก : 2005; รองชนะเลิศ 2008
*ปริเมราดิบิซิออน (ดิวิชัน 1) : 2005–06, 2006–07, อาเปร์ตูรา (รอบเปิดฤดูกาล) 2007, เกลาซูรา (รอบปิดฤดูกาล) 2008, อาเปร์ตูรา 2008, เกลาซูรา 2010
*โกปาอินเตร์กลูเบส อุงกัฟ (อเมริกากลาง) : รองชนะเลิศ 2007
*ฟุตบอลชิงแชมป์สโมสรโลก : อันดับที่ 3 2005

#### [[สโมสรฟุตบอลเรอัลมาดริด|เรอัลมาดริด]]

* ลาลิกา: 2016–17
* ซูเปอร์โกปาเดเอสปาญา: 2017
* ยูฟ่าแชมเปียนส์ลีก: 2015–16, 2016–17, 2017–18
* ยูฟ่าซูเปอร์คัพ: 2014, 2017
* ฟุตบอลชิงแชมป์สโมสรโลก: 2014, 2016, 2017, 2018

#### [[ปารีแซ็ง-แฌร์แม็ง]]

* ลีกเอิง: 2019–20, 2021–22, 2023–24
* กุปเดอฟร็องส์: 2019–20, 2020–21, 2023–24
* กุปเดอลาลีก: 2019–20
* ทรอเฟเดช็องปียง: 2020, 2022, 2023
* ยูฟ่าแชมเปียนส์ลีก : 2019–20 ;รองชนะเลิศ

#### [[ฟุตบอลทีมชาติคอสตาริกา|คอสตาริกา]]

* คอนคาแคฟเซนทรัลอเมริกันคัพ: 2009, 2011 ;รองชนะเลิศ

#### รางวัลส่วนบุคคล
*คอนคาแคฟโกลด์คัพ : ผู้รักษาประตูยอดเยี่ยม 2009

* ทีมยอดเยี่ยมโกปาทองคำ: 2009
* ผู้เล่นยอดเยี่ยมลาลิกาประจำเดือน: มีนาคม 2014
* ผู้รักษาประตูยอดเยี่ยมลาลิก้าอวอร์ด: 2013–14
* ผู้เล่นยอดเยี่ยมลีกเอิงประจำเดือน: มีนาคม 2021
* ทีมยอดเยี่ยมอีเอสเอ็ม: 2015–16
* ผู้เล่นยอดเยี่ยมคอนคาแคฟ: 2014, 2017
* โทรเฟโอ อีเอฟอี: 2016
* ผู้รักษาประตูยอดเยี่ยมคอนคาแคฟ: 2016, 2017, 2018
* ทีมยอดเยี่ยมคอนคาแคฟ: 2016, 2017, 2018
* ผู้รักษาประตูยอดเยี่ยมลาลิกาโดยเฟซบุ๊กเอฟเอ: 2016
* ทีมยอดเยี่ยมยูฟ่าแชมเปียนส์ลีก: 2017–18
* ผู้รักษาประตูยอดเยี่ยมยูฟ่าแชมเปียนส์ลีก: 2017–18
* ถ้วยรางวัลชุมชนอิเบโร-อเมริกัน: 2017
* ผู้เล่นยอดเยี่ยมแห่งทศวรรษของไอเอฟเอฟเอชเอสคอนคาแคฟ: 2011–2020
* ทีมยอดเยี่ยมแห่งทศวรรษของไอเอฟเอฟเอชเอสคอนคาแคฟ: 2011–2020
* ผู้รักษาประตูยอดเยี่ยมแห่งปีของลีกเอิง: 2020–21
* ทีมยอดเยี่ยมแห่งปีของลีกเอิง: 2020–21

## อ้างอิง

## แหล่งข้อมูลอื่น

*Levante official profile  
*BDFutbol profile
*
*

หมวดหมู่:บุคคลที่เกิดในปี พ.ศ. 2529
หมวดหมู่:นักฟุตบอลชาวคอสตาริกา
หมวดหมู่:ผู้เล่นสโมสรฟุตบอลเรอัลมาดริด
หมวดหมู่:ผู้เล่นสโมสรฟุตบอลปารีแซ็ง-แฌร์แม็ง
หมวดหมู่:ผู้เล่นสโมสรฟุตบอลนอตทิงแฮมฟอเรสต์
หมวดหมู่:ผู้เล่นในลาลิกา
หมวดหมู่:ผู้เล่นในลีกเอิง
หมวดหมู่:ผู้เล่นในฟุตบอลโลก 2014
หมวดหมู่:ผู้รักษาประตูฟุตบอล
หมวดหมู่:ผู้เล่นในฟุตบอลโลก 2018
หมวดหมู่:ผู้เล่นในฟุตบอลโลก 2022
หมวดหมู่:ผู้เล่นในชุดชนะเลิศยูฟ่าแชมเปียนส์ลีก
อาโลเดีย โกเชียงเฟียว

**อาโลเดีย อัลมีรา อาร์ไรซา โกเชียงเฟียว** (; เกิด 9 มีนาคม 1988) เป็นนักคอสเพลย์ นางแบบ นักร้อง และนักแสดงชาวฟิลิปปินส์

## ชีวิตส่วนตัว

อาโลเดียเกิดและพำนักในนครเกซอน ประเทศฟิลิปปินส์ เธอมีเชื้อฟิลิปปินส์ จีน และสเปน เอ็ด โกเชียงเฟียว (Ed Gosiengfiao) บิดา เป็นจีนฟิลิปปินส์ ส่วนมารีกลอร์ อาร์ไรซา (Mariglor Arraiza) มารดา เป็นสเปนฟิลิปปินส์ อาโลเดียมีน้องสาวหนึ่งคน คือ แอชลีย์ โกเชียงเฟียว (Ashley Gosiengfiao)

ชื่อต้น "อาโลเดีย" แปลว่า ความรัก ส่วนชื่อกลาง "อัลมีรา" แปลว่า เจ้าหญิง มารดาเอาชื่อเหล่านี้มาจากสมุดแนะชื่อ

อาโลเดียชื่นชอบศิลปะ สมัยนิยม การถ่ายภาพ เกมวีดิทัศน์ และการสะสมของเล่น ทั้งสามารถบรรเลงเปียโน เรียนระดับอนุบาลศึกษาจนประถมศึกษาปีที่ 2 ที่วิทยาลัยแอสซัมป์ชัน (Assumption College) จากนั้นจึงเรียนจนจบมัธยมศึกษาตอนปลายที่วิทยาลัยมีเรียม (Miriam College) และเรียนระดับอุดมศึกษาในสาขาออกแบบสารสนเทศที่มหาวิทยาลัยอาเตเนียวเดมะนิลา (Ateneo de Manila University) จนสำเร็จปริญญาตรีเมื่อปี 2009

## คอสเพลย์

อาโลเดียเริ่มคอสเพลย์ในปี 2003 และเข้าประกวดคอสเพลย์หลายรายการในเขตมหานครมะนิลา คอสเพลย์ครั้งแรกเป็นนักพรตจากเกมแร็กนารอกออนไลน์ ต่อมาแต่งเป็นริกกุ (Rikku) ตัวละครจาก *[[Final Fantasy X-2|ไฟนอลแฟนตาซี X-2]]* เข้าประกวดเมื่อปี 2003 และชนะเป็นอันดับที่สาม จึงเริ่มเป็นที่สนใจ ทั้งได้ขึ้นปกนิตยสาร *[[Culture Crash Comics|คัลเจอร์แครชคอมิกส์]] (Culture Crash Comics)* ฉบับที่ 14 ซึ่งเป็นนิตยสารมังงะในฟิลิปปินส์ นับแต่นั้น อาโลเดียจึงแต่งเป็นตัวละครหลายตัว เช่น ตัวละครจาก *[[เค-อง!]] [[G.I. Joe|จีไอโจ]] [[Paradise Kiss|แพราไดซ์คิส]] [[Witchblade|วิตช์เบลด]]* และ *[[อีวานเกเลียน]]* และได้รับรางวัลอีกจำนวนมาก ฉะนั้น เธอจึงได้เป็นผู้ตัดสินในการประกวดคอสเพลย์มาตั้งแต่อายุสิบแปดปีด้วย

เพราะเข้าร่วมสังคมคอสเพลย์ในฟิลิปินส์อย่างสม่ำเสมอ อาโลเดียจึงได้รับเชิญไปงานคอสเพลย์นอกบ้านเกิดเมืองนอนหลายครั้ง ทั้งในฐานะผู้ร่วมงาน ผู้แสดงในงาน และผู้ตัดการในการแข่งขัน งานต่างประเทศครั้งแรกเป็นเทศกาลอนิเมะเอเชียที่สิงคโปร์ในเดือนพฤศจิกายน 2009 ที่ซึ่งเธอแต่งเป็นมะซะเนะ อะมะฮะ (Masane Amaha) จากเรื่อง *วิตช์เบลด* เพื่อเอารางวัลคอสเพลย์ระดับภูมิภาค แต่ไม่ได้

## อ้างอิง

## แหล่งข้อมูลอื่น

* 
*  ที่ดีเวียนต์อาร์ต
* 

หมวดหมู่:นักคอสเพลย์
หมวดหมู่:นักแสดงฟิลิปปินส์
หมวดหมู่:นักร้องฟิลิปปินส์
หมวดหมู่:ชาวฟิลิปปินส์เชื้อสายสเปน
หมวดหมู่:ชาวฟิลิปปินส์เชื้อสายจีน
หมวดหมู่:บุคคลจากเกซอนซิตี
สัญลักษณ์ประจำชาติสหรัฐ

**รายชื่อสัญลักษณ์ประจำชาติอย่างเป็นทางการของสหรัฐอเมริกา** () 
 

* ธงชาติสหรัฐอเมริกา
* สัญลักษณ์ของสหรัฐอเมริกา
* นกประจำชาติ อินทรีหัวขาว
* เพลงชาติ เดอะสตาร์สแปงเกิลด์แบนเนอร์ 
* ภาษิตประจำชาติ อินก็อดวีทรัสต์, E Pluribus Unum
* บุคลาธิษฐานของชาติ ลุงแซม เทพีเสรีภาพ
* เพลงปลุกใจ อเมริกาเดอะบิวติฟูล เวนจอห์นนีคัมส์แมร์ชิงโฮม เดอะวอชิงตันโพสต์
* ดอกไม้ประจำชาติ กุหลาบ 
* กีฬา อเมริกันฟุตบอล บาสเกตบอล เบสบอล ฮอกกี้น้ำแข็ง ลาครอส
* เพลงมาร์ชประจำชาติ เดอะสตาร์สแอนด์สไตรพ์สฟอร์เอเวอร์
* ต้นไม้ประจำชาติ โอ๊ก

## สมุดภาพ

File:2010-bald-eagle-kodiak.jpg|นกอินทรีหัวขาว
File:1in_god_we_trust.jpg|อินก็อดวีทรัสต์
File:1807_half_dollar_rev.jpg|E Pluribus Unum
File:J. M. Flagg, I Want You for U.S. Army poster (1917).jpg|ลุงแซม
File:Statueliberty.JPG|เทพีเสรีภาพ
File:Larry_Fitzgerald_catches_TD_at_2009_Pro_Bowl.jpg|อเมริกันฟุตบอล
File:Rose_Amber_Flush_20070601.jpg|กุหลาบ
File:Quercus_robur.jpg|โอ๊ก


หมวดหมู่:สัญลักษณ์ประจำชาติสหรัฐ
กฤษฎา นิลไสว

จ่าอากาศเอก **กฤษฎา นิลไสว** (นามเดิม **ยามีน ทราวาเร่**; 17 เมษายน พ.ศ. 2535) ชื่อเล่น **ยามีน** เป็นนักวอลเลย์บอลชาวไทยเชื้อสายมาลี เขาเล่นตำแหน่งบอลกลางให้กับสโมสรวอลเลย์บอลแอร์ฟอร์ซ

## สังกัดสโมสร
*  ชลบุรี-อี.เทค-แอร์ฟอร์ซ (พ.ศ. 2554 – 2559)
*  แอร์ฟอร์ซ วีซี (พ.ศ. 2559 – ปัจจุบัน)
*  เอสซีเอเอ วีซี (พ.ศ. 2560)

## รางวัลที่ได้รับ
### สโมสร
* วอลเลย์บอลไทยแลนด์ลีก ฤดูกาล 2010–11 - 16px ชนะเลิศ, ร่วมกับชลบุรี วีซี
* วอลเลย์บอลไทยแลนด์ลีก ฤดูกาล 2011–12 - 16px ชนะเลิศ, ร่วมกับชลบุรี วีซี
* วอลเลย์บอลไทยแลนด์ลีก ฤดูกาล 2012–13 - ไฟล์:Med 3.png อันดับ 3, ร่วมกับชลบุรี วีซี
* วอลเลย์บอลไทยแลนด์ลีก ฤดูกาล 2013–14 - 16px รองชนะเลิศ, ร่วมกับชลบุรี วีซี
* วอลเลย์บอลไทยเดนมาร์คซูเปอร์ลีก 2014 - 16px ชนะเลิศ, ร่วมกับชลบุรี วีซี
* วอลเลย์บอลไทยแลนด์ลีก ฤดูกาล 2014–15 - 16px รองชนะเลิศ, ร่วมกับชลบุรี วีซี
* วอลเลย์บอลไทยเดนมาร์คซูเปอร์ลีก 2015 - 16px ชนะเลิศ, ร่วมกับชลบุรี วีซี
* วอลเลย์บอลไทยแลนด์ลีก ฤดูกาล 2015–16 - ไฟล์:Med 3.png อันดับ 3, ร่วมกับชลบุรี วีซี
* วอลเลย์บอลไทยเดนมาร์คซูเปอร์ลีก 2016 - 16px รองชนะเลิศ, ร่วมกับชลบุรี วีซี
* วอลเลย์บอลไทยแลนด์ลีก ฤดูกาล 2016–17 - 16px ชนะเลิศ, ร่วมกับแอร์ฟอร์ซ วีซี
* วอลเลย์บอลไทยเดนมาร์คซูเปอร์ลีก 2018 - 16px ชนะเลิศ, ร่วมกับแอร์ฟอร์ซ วีซี
* วอลเลย์บอลไทยแลนด์ลีก ฤดูกาล 2020 - 16px รองชนะเลิศ, ร่วมกับไดมอนด์ ฟู้ด วิซี
* วอลเลย์บอลไทยแลนด์ลีก ฤดูกาล 2020–21 - 16px รองชนะเลิศ, ร่วมกับไดมอนด์ ฟู้ด วิซี
* วอลเลย์บอลไทยแลนด์ลีก ฤดูกาล 2021–22 - 16px ชนะเลิศ, ร่วมกับไดมอนด์ ฟู้ด-ไฟน์เชฟ สปอร์ต คลับ
* วอลเลย์บอลไทยแลนด์ลีก ฤดูกาล 2022–23 - 16px ชนะเลิศ, ร่วมกับนครราชสีมา ฮุ่ยหวาง คิวมินซี วีซี

## เครื่องราชอิสริยาภรณ์
* พ.ศ. 2558 - 80px เครื่องราชอิสริยาภรณ์อันเป็นที่สรรเสริญยิ่งดิเรกคุณาภรณ์ ชั้นเหรียญทองดิเรกคุณาภรณ์ (ร.ท.ภ.)
* พ.ศ. 2557 - 80px เครื่องราชอิสริยาภรณ์อันเป็นที่สรรเสริญยิ่งดิเรกคุณาภรณ์ ชั้นเหรียญเงินดิเรกคุณาภรณ์ (ร.ง.ภ.)

## อ้างอิง

## แหล่งข้อมูลอื่น
* 
* 

หมวดหมู่:นักกีฬาจากจังหวัดสมุทรปราการ
หมวดหมู่:ชาวไทยเชื้อสายมาลี
กฤษฎา
หมวดหมู่:ตัวบล็อกกลางวอลเลย์บอล
หมวดหมู่:ผู้เล่นสโมสรวอลเลย์บอลชลบุรี
หมวดหมู่:ผู้เล่นสโมสรวอลเลย์บอลแอร์ฟอร์ซ
หมวดหมู่:ทหารอากาศชาวไทย
หมวดหมู่:บุคคลจากมหาวิทยาลัยราชภัฏพระนคร
กิเยร์โม โอโชอา

**ฟรันซิสโก กิเยร์โม "เมโม" โอโชอา มากัญญา** () เกิดเมื่อวันที่ 13 กรกฎาคม ค.ศ. 1985) เป็นผู้รักษาประตูชาวเม็กซิโกซึ่งเล่นให้กับทีมชาติเม็กซิโก ปัจจุบันลงเล่นให้กับสโมสรซาแลร์นิตาน่าสโมสรในเซเรียอา  ก่อนหน้านี้เล่นให้กับอาเซ อาฌักซีโยในฝรั่งเศส และสโมสรฟุตบอลมาลากาในสเปน

โอโชอาลงเล่นในนัดแรกของเขากับสโมสรอาเมริกาในนัดที่พบสโมสรมอนเตร์เรย์ เมื่อปี ค.ศ. 2004 จากนั้นคว้าแชมป์ลีกสมัยแรกของตัวเองในปี ค.ศ. 2005 และได้เป็นผู้รักษาประตูมือหนึ่งของอาเมริกาจนถึงปี ค.ศ. 2011 โดยลงเล่นให้กับสโมสรกว่า 200 นัด ในหน้าร้อนปีเดียวกัน โอโชอาได้ย้ายมาเล่นให้กับสโมสรอาฌักซีโยในฝรั่งเศส และเล่นให้กับสโมสรนี้อยู่สามฤดูกาลจนกระทั่งอาฌักซีโยตกชั้นจากลีกเอิงในปี ค.ศ. 2014

ในฐานะผู้เล่นทีมชาติชุดใหญ่ตั้งแต่ปี ค.ศ. 2005 โอโชอาได้ลงสนามเป็นครั้งแรกในนัดกระชับมิตรระหว่างเม็กซิโกกับฮังการี ซึ่งเม็กซิโกเอาชนะไป 2–0 เขามีชื่อในทีมชาติชุดที่เล่นในฟุตบอลโลก 2006 และ 2010 (แต่ไม่ได้ลงเล่น เพราะเป็นตัวสำรอง) รวมทั้งในคอนคาแคฟโกลด์คัพ 2007, 2009 และ 2011 โดยเม็กซิโกคว้าแชมป์โกลด์คัพในปี 2009 และโอโชอาได้ทำหน้าที่ผู้รักษาประตูตั้งแต่เริ่มเกม

## อ้างอิง

## แหล่งข้อมูลอื่น

*
*

หมวดหมู่:บุคคลที่เกิดในปี พ.ศ. 2528
หมวดหมู่:นักฟุตบอลชาวเม็กซิโก
หมวดหมู่:นักฟุตบอลทีมชาติเม็กซิโก
หมวดหมู่:ผู้เล่นในลีกเอิง
หมวดหมู่:ผู้เล่นในฟุตบอลโลก 2014
หมวดหมู่:ผู้รักษาประตูฟุตบอล
หมวดหมู่:ผู้เล่นในฟุตบอลโลก 2018
หมวดหมู่:ผู้เล่นในฟุตบอลโลก 2022
หมวดหมู่:บุคคลจากกัวดาลาฮารา
หมวดหมู่:ผู้เล่นกลุบอาเมริกา
หมวดหมู่:ผู้เล่นอาเซ อาฌักซีโย
หมวดหมู่:ผู้เล่นสโมสรฟุตบอลมาลากา
หมวดหมู่:ผู้เล่นสโมสรฟุตบอลกรานาดา
หมวดหมู่:ผู้เล่นสต็องดาร์ลีแยฌ
ยูนิเวอร์แซลสตูดิโอส์เจแปน

thumb|250px|ยูนิเวอร์แซลสตูดิโอส์เจแปน
**ยูนิเวอร์แซลสตูดิโอส์เจแปน** (, ) ตั้งอยู่ที่จังหวัดโอซากะ ประเทศญี่ปุ่น และเป็นหนึ่งใน 4 ของ Universal Studios theme parks บริหารงานโดย USJ Co., Ltd. โดยได้รับลิขสิทธิ์จาก NBCUniversal ซึ่งตัวสวนสนุกจะคล้ายกับ Universal Orlando Resort โดยมีสิ่งดึงดูดใจจาก Universal Orlando Resort และ Universal Studios Hollywood

นักท่องเที่ยวส่วนใหญ่เป็นชาวญี่ปุ่น และเป็นชาวเอเชีย เช่น ไต้หวัน จีน และเกาหลีใต้ เป็นต้น ในปี ค.ศ. 2005 Goldman Sachs ผู้ถือหุ้นใหญ่ของยูนิเวอร์แซลสตูดิโอส์เจแปนได้เปิดตัวสวนสนุกนี้ในวันที่ 31 มีนาคม ค.ศ. 2001 ซึ่งตั้งเป้าหมายว่าสวนสนุกจะดึงดูดนักท่องเที่ยวให้ได้จำนวน 1 ล้านคนให้เร็วกว่าสวนสนุกแห่งอื่นในโลก และหลังจากเปิดให้บริการมาครบ 1 ปี ได้มีนักท่องเที่ยวมาใช้บริการจำนวนกว่า 7 ล้านคน

## อ้างอิง

## แหล่งข้อมูลอื่น

หมวดหมู่:สวนสนุกในประเทศญี่ปุ่น
หมวดหมู่:ยูนิเวอร์แซลพาร์กแอนด์รีสอร์ต
หมวดหมู่:สิ่งก่อสร้างในโอซากะ
เทศบาลตาเขมา

**ตาเขมา** ( ตา-ขะ-เหมา) เป็นเมืองศูนย์กลางและเมืองที่ใหญ่ที่สุดของจังหวัดกันดาล ในภาคกลางของประเทศกัมพูชา เมืองนี้อยู่ห่างจากกรุงพนมเปญไปทางทิศใต้ประมาณ 11 กิโลเมตร (7 ไมล์) โดยมีอาณาเขตติดกับพนมเปญโดยตรง แบ่งเขตการปกครองออกเป็น 10 แขวง และ 59 หมู่บ้าน ชาวตาเขมาประมาณร้อยละ 60 ทำงานอยู่ในกรุงพนมเปญ

## อ้างอิง

## แหล่งข้อมูลอื่น
* เว็บไซต์หลักของจังหวัดตาเขมา 
* เว็บไซต์หลักกระทรวงพาณิชย์จังหวัดตาเขมา 

หมวดหมู่:เมืองในประเทศกัมพูชา
หมวดหมู่:จังหวัดกันดาล
เจ้าจอมมารดาศิลา ในรัชกาลที่ 2

**เจ้าจอมมารดาศิลา** เป็นพระสนมในพระบาทสมเด็จพระพุทธเลิศหล้านภาลัย

## ประวัติ
เจ้าจอมมารดาศิลาเกิดในสมัยกรุงธนบุรี เป็นธิดาของขรัวยายฟักทอง ซึ่งเป็นราชินิกุลบางช้าง (ราชินิกุลอันเป็นพระญาติวงศ์ในสมเด็จกรมพระอมรินทรามาตย์ พระบรมราชชนนีพันปีหลวง สมเด็จพระบรมราชชนนีพันปีหลวงในรัชกาลที่ 2)

ขรัวยายฟักทองมารดาของเจ้าจอมมารดาศิลานั้นเป็นธิดาของขุนสนิทภิรมย์ กับท่านยายเชียง ซึ่งขุนสนิทภิรมย์นั้นเป็นบุตรชายท่านยายเจ้ามุก ส่วนท่านยายเชียงนั้นเป็นธิดาของท่านตาเจ้าแทน  

ท่านตาเจ้าแทนและท่านยายเจ้ามุกเป็นพี่ยาและพี่นางของพระชนกทอง ณ บางช้าง พระชนกของ สมเด็จพระอมรินทราบรมราชินี ในรัชกาลที่ 1) 

เจ้าจอมมารดาศิลาจึงเป็นพระญาติสนิทของสมเด็จกรมพระอมรินทรามาตย์ พระบรมราชชนนีพันปีหลวง สมเด็จพระบรมราชชนนีพันปีหลวงในพระบาทสมเด็จพระพุทธเลิศหล้านภาลัย (รัชกาลที่ 2) 

เจ้าจอมมารดาศิลารับราชการเป็นพระสนมในพระบาทสมเด็จพระพุทธเลิศหล้านภาลัย ตั้งแต่ครั้งยังทรงพระยศเป็นสมเด็จพระเจ้าลูกยาเธอ เจ้าฟ้ากรมหลวงอิศรสุนทร

ท่านเป็นต้นตำรับเพลงร้องแห่งกรุงรัตนโกสินทร์ โดยเล่ากันต่อ ๆ มาว่า เวลาพระบาทสมเด็จพระพุทธเลิศหล้านภาลัย ทรงพระราชนิพนธ์บทละครต่าง ๆ โดยมี กรมหมื่นเจษฎาบดินทร์ พระราชโอรส (ต่อมาคือ พระบาทสมเด็จพระนั่งเกล้าเจ้าอยู่หัว) ท่านสุนทรภู่ ฯลฯ เป็นผู้ร่วมงานกวีนิพนธ์นั้น เมื่อแต่งเป็นกลอนเสร็จก็จะมีพระราชกระแสรับสั่งให้เจ้าจอมมารดาศิลา เป็นผู้บรรจุเพลงขับร้องถวายเป็นการทดลองก่อน ในขณะเดียวกันก็โปรดเกล้าฯ ให้ตั้งพระฉายขนาดใหญ่ขึ้น แล้วโปรดเกล้าฯ ให้พระเจ้าลูกเธอ พระองค์เจ้าพนมวัน พระราชโอรสพระองค์ใหญ่ซึ่งประสูติแต่เจ้าจอมมารดาศิลาทรงประดิษฐ์ท่ารำไปพร้อมกัน โดยทรงรำอยู่หน้าพระฉาย หากเพลงและกระบวนรำเข้ากันดีแล้ว ก็โปรดฯ ให้บันทึกไว้นับเป็นแบบอย่างการแต่งบทละครที่สมบูรณ์แบบที่สุด ซึ่งเริ่มต้นในรัชกาลที่ 2 ไม่มีหลักฐานยืนยันว่า เจ้าจอมมารดาศิลา ได้เรียนการขับร้องมาจากครูท่านใด แต่เมื่อทราบว่าเป็นชาวบางช้าง อันเป็นเมืองแห่งนักดนตรีแล้วก็เชื่อได้ว่า คงจะเป็นผู้มีความรู้ความสามารถในเพลงการมาตามแนวของบรรพบุรุษอย่างแน่นอน ศิษย์ของท่านคือ หม่อมศิลา และหม่อมเปรม ในพระองค์เจ้าสิงหนาทราชดุรงค์ฤทธิ์ ทางขับร้องของเจ้าจอมมารดาศิลาตกทอดผ่านหม่อมศิลาผู้เป็นหลานสะใภ้ของท่านลงมายังนักร้องทุกคนในวังบ้านหม้อ อันได้แก่ เจริญ มาลัย จันทร์ และคร้าม ฯลฯ ซึ่งเป็นภรรยาของเจ้าพระยาเทเวศร์วงศ์วิวัฒน์ (หม่อมราชวงศ์หลาน กุญชร) เจ้ากรมมหรสพในรัชกาลที่ 5 ซึ่งเป็นเหลนของคุณจอมมารดานั่นเอง

เจ้าจอมมารดาศิลาถึงแก่อนิจกรรมในรัชกาลที่ 3

## พระราชบุตร
มีพระราชโอรส 3 พระองค์ พระราชธิดา 2 พระองค์ ตามลำดับพระชนมายุคือ
* พระองค์เจ้าหญิงวงศ์ (ประสูติ พ.ศ. 2334) 
* พระองค์เจ้าชายพนมวัน (ประสูติ พ.ศ. 2337) ทรงกรมเป็นกรมพระพิพิธโภคภูเบนทรฯ เป็นต้นราชสกุล พนมวัน
* พระองค์เจ้าชายกุญชร (ประสูติ พ.ศ. 2341) ทรงกรมเป็น กรมพระพิทักษ์เทวศร์ ต้นราชสกุล กุญชร 
* พระองค์เจ้าชายทินกร (ประสูติ พ.ศ. 2344) ทรงกรมเป็น กรมหลวงภูวเนตรนรินทรฤทธิ์ ต้นราชสกุล ทินกร 
* พระองค์เจ้าหญิงอินทนิล (ประสูติ พ.ศ. 2357)

## อ้างอิง

* หอสมุดและดลังความรู้ มหาวิทยาลัยมหิดล Card Screen Link
* รายงานการวิจัย เรื่องคีตศิลปินไทยในสมัยรัตนโกสินทร์ หน้า 14 Link 
* บทความ เวียงวัง ตอนที่ 60 : คำนำหน้าพระนาม Link

หมวดหมู่:เจ้าจอมมารดา
หมวดหมู่:พระภรรยาในรัชกาลที่ 2
หมวดหมู่:สกุล ณ บางช้าง
ทีมชาติที่ลงแข่งขันฟุตบอลโลกหญิง

250px|right|thumb|แผนที่จำนวนการปรากฏตัว (1991-2019)
250px|right|thumb|แผนที่ของฟุตบอลโลกหญิงกับผลงานที่ดีที่สุด (1991-2019)

## การปรากฏตัวของทีมชาติ

## อันดับทีมในฟุตบอลโลกหญิง
;สัญลักษณ์
*1st - แชมป์
*2nd - อันดับ 2
*3rd - อันดับ 3
*4th - อันดับ 4
*QF - รอบก่อนชิงชนะเลิศ
*R – รอบแรก
*&nbsp;•&nbsp; – ไม่ผ่านรอบคัดเลือก
*&nbsp;×&nbsp; - ไม่ได้เข้าร่วม / ถอนตัว / โดนแบน
*&nbsp;&nbsp; – เจ้าภาพ
*q - อยู่ในระหว่างการแข่งขัน

## อันดับทีมที่ปรากฏตัว

## ทีมที่มีการบันทึกทั้งหมด

## ผลการแข่งขันโดยภูมิภาค
&nbsp;&nbsp; — เจ้าภาพแบ่งตามภูมิภาค

### [[สมาพันธ์ฟุตบอลเอเชีย|เอเอฟซี (เอเชีย)]]

ไฟล์:Nadeshiko.jpg|ฟุตบอลหญิงทีมชาติญี่ปุ่น
ไฟล์:China at the Women's Algarve Cup 2015 (16156787603).jpg|ฟุตบอลหญิงทีมชาติจีน
ไฟล์:Matildas.jpg|ฟุตบอลหญิงทีมชาติออสเตรเลีย
ไฟล์:Thai womens NT.jpg|ฟุตบอลหญิงทีมชาติไทย
ไฟล์:South Korea at World Military Women's Championship Game 3 2009-06-06.JPG|ฟุตบอลหญิงทีมชาติเกาหลีใต้


### [[สมาพันธ์ฟุตบอลแห่งแอฟริกา|ซีเอเอฟ (แอฟริกา)]]

ไฟล์:After training with my team mates in the National Camp Super Falcon in Abuja Nigeria.JPG|ฟุตบอลหญิงทีมชาติไนจีเรีย
ไฟล์:EquipeCameroun.jpg|ฟุตบอลหญิงทีมชาติแคเมอรูน


### [[คอนคาแคฟ|คอนคาแคฟ (อเมริกาเหนือ อเมริกากลาง และแคริบเบียน)]]

ไฟล์:United States vs New Zealand, 19 September, 2017 (36536441784).jpg|ฟุตบอลหญิงทีมชาติสหรัฐ
ไฟล์:Canadian Women's National Team saluting the crowd at B.C. Place.jpg|ฟุตบอลหญิงทีมชาติแคนาดา


### [[คอนเมบอล|คอนเมบอล (อเมริกาใต้)]]

ไฟล์:Futebol feminino olímpico- Brasil e Suécia no Maracanã (28746916140).jpg|ฟุตบอลหญิงทีมชาติบราซิล
ไฟล์:Women's world cup 2011 North Korea - Colombia 0-0.jpg|ฟุตบอลหญิงทีมชาติโคลอมเบีย


### [[สมาพันธ์ฟุตบอลโอเชียเนีย|โอเอฟซี (โอเชียเนีย)]]

ไฟล์:2018 FIFA U-17 Women's World Cup - New Zealand vs Canada - 17.jpg|ฟุตบอลหญิงทีมชาตินิวซีแลนด์


### [[ยูฟ่า|ยูฟ่า (ยุโรป)]]

ไฟล์:Deutsche Nationalmannschaft.JPG|ฟุตบอลหญิงทีมชาติเยอรมนี
ไฟล์:Røa seriemester 2007.jpg|ฟุตบอลหญิงทีมชาตินอร์เวย์
ไฟล์:Sweden women v Brazil June 2013.jpg|ฟุตบอลหญิงทีมชาติสวีเดน
ไฟล์:England Women's Vs USA (17878175013).jpg|ฟุตบอลหญิงทีมชาติอังกฤษ
ไฟล์:20131031 Gruppenbild FR 8888.jpg|ฟุตบอลหญิงทีมชาติฝรั่งเศส
ไฟล์:Netherlands womens national football team May 2014.jpg|ฟุตบอลหญิงทีมชาติเนเธอร์แลนด์
ไฟล์:Spain womens national team 20181113.jpg|ฟุตบอลหญิงทีมชาติสเปน
ไฟล์:Milena Bertolini, Italy vs Belgium women's, Ferrara 2018-04-10 10.jpg|ฟุตบอลหญิงทีมชาติอิตาลี


### ทั้งหมด

## ดูเพิ่ม
* ฟุตบอลโลกหญิง
* ทีมชาติที่ลงแข่งขันฟุตบอลโลก

หมวดหมู่:ฟุตบอลโลกหญิง
อัรร็อกเกาะฮ์

**อัรร็อกเกาะฮ์** (, also ) เป็นเมืองในประเทศซีเรีย ตั้งทางฝั่งซ้ายของแม่น้ำยูเฟรทีส ห่างจากอะเลปโปไปทางตะวันออกประมาณ 160 (99 ไมล์) ตั้งอยู่ห่างจากเขื่อนทับคา ไปทางทิศตะวันออกซึ่งเป็นเขื่อนที่ใหญ่ที่สุดในประเทศซีเรีย นอกจากนี้ยังเป็นเมืองหลวงของรัฐอิสลามตั้งแต่ปี ค.ศ. 2014 ถึง ค.ศ. 2017 เมืองนี้มีจำนวนประชากร 531,952 คนจากการสำรวจสำมะโนประชากรอย่างเป็นทางการในปี ค.ศ. 2021 อัรร็อกเกาะฮ์จึงเป็นเมืองใหญ่อันดับหกในซีเรีย

ในช่วงสงครามกลางเมืองซีเรีย เมืองนี้ถูกยึดครองในปี ค.ศ. 2013 โดยฝ่ายค้านซีเรีย และต่อมาโดยรัฐอิสลาม ทำให้เมืองนี้เป็นเมืองหลวงของรัฐอิสลามในปี 2014 เป็นผลทำให้เมืองนี้ถูกโจมตีทางอากาศจากกองกำลังของรัฐบาลซีเรีย รัสเซีย สหรัฐ และประเทศอื่น ๆ อีกหลายประเทศ และโครงสร้างทางศาสนาที่ไม่ได้เป็นนิกายซุนนีในเมืองถูกทำลายโดยกลุ่มรัฐอิสลาม โดยเฉพาะอย่างยิ่งมัสยิด Uwais al-Qarni ของนิกายชีอะฮ์ ในขณะที่บางแห่งถูกดัดแปลงเป็นมัสยิดซุนนี เมื่อวันที่ 17 ตุลาคม ค.ศ. 2017 หลังจากการสู้รบอันยาวนานซึ่งก่อให้เกิดความเสียหายครั้งใหญ่ในเมือง กองกำลังประชาธิปไตยซีเรีย (ซึ่งเป็นแนวร่วมต่อสู้กับรัฐบาล) ได้ประกาศปลดปล่อยเมืองอัรร็อกเกาะฮ์จากรัฐอิสลามได้เสร็จสมบูรณ์
## อ้างอิง

หมวดหมู่:เมืองในประเทศซีเรีย
ปลาโมลา

**ปลาโมลา** เป็นสกุลของปลาทะเลกระดูกแข็งขนาดใหญ่สกุล *Mola* จัดอยู่ในวงศ์ปลาแสงอาทิตย์ (Molidae) 

โดยคำว่า *Mola* มาจากภาษาละติน แปลว่า "หินโม่" 

ปลาโมลา เป็นปลารูปร่างลักษณะประหลาด เนื่องจากมีรูปร่างเป็นทรงกลม ส่วนหัวมีขนาดใหญ่จนดูคล้ายมีแต่เพียงหัวอย่างเดียว ขณะที่ส่วนครีบต่าง ๆ ถูกหดสั้นลง โดยส่วนครีบหลังมีขนาดใหญ่ตั้งยาวขึ้นไปข้างบน และครีบก้นให้มีขนาดใหญ่ยื่นยาวลงมาด้านล่างลำตัว เมื่อว่ายน้ำจะใช้ครีบทั้ง 2 โบกไปมา ในขณะครีบข้างลำตัวทรงโค้งจะมีขนาดเล็กและบาง ๆ เท่านั้น ขณะที่ครีบหางจะหดสั้นเข้ามาติดตอนท้ายของลำตัวที่หดสั้นจนดูว่าเป็นปลาที่มีแต่ส่วนหัว 

ปลาโมลา เป็นปลาที่มีขนาดใหญ่ อาจยาวได้ถึง 3.2 เมตรหรือ 4 เมตร และมีน้ำหนักมากกว่า 2 ตัน จัดเป็นปลาที่ว่ายน้ำได้ช้ามากด้วย มีผิวหนังที่หนาและยืดหยุ่น เป็นปลาที่มีปรสิตเกาะตามลำตัวมากถึง 40 ชนิด ดังนั้น จึงมีพฤติกรรมลอยตัวอยู่นิ่ง ๆ กลางน้ำเพื่อให้ปลาขนาดเล็กต่าง ๆ มาเกาะกินปรสิตตามตัว รวมถึงกระทั่งลอยไปถึงผิวน้ำเพื่อให้นกนางนวลจิกกินปรสิตด้วย

## การจำแนก
แบ่งออกได้เป็น 4 ชนิด ใน 2 สกุล ได้แก่

* *[[Mola mola]]* (Linnaeus, 1758) (ปลาแสงอาทิตย์, ปลาโมลา โมลา)
* *[[Mola ramsayi]]* (Giglioli, 1883) (ปลาแสงอาทิตย์ใต้)
**[[Mola tecta]] <small>(Nyegaard, 2017)</small> (ปลาฮูดวิงเกอร์โมลา)
และยังมีอีก 2 ชนิดที่อยู่เพียงสกุลเดียว
**Ranzania laevis* <small>([[Pennant]], 1776) </small> (ปลาแสงอาทิตย์เล็ก)
**Masturus lanceolatus'' (Liénard, 1840)   (ปลาแสงอาทิตย์หางแหลม)

## อ้างอิง

หมวดหมู่:วงศ์ปลาแสงอาทิตย์
สตรองเกอร์ (วอตดาสซึนต์คิลยู)

"**สตรองเกอร์ (วอตดาสซึนต์คิลยู)**" เป็นเพลงของนักร้องอเมริกัน เคลลี คลาร์กสัน และชื่อเพลงสอดคล้องกับสตูดิโออัลบั้มชุดที่ห้า *[[สตรองเกอร์ (อัลบั้มของเคลลี คลาร์กสัน)|สตรองเกอร์]]* (ค.ศ. 2011) ทีแรกชื่อเพลงว่า "วอตดาสซึนต์คิลยู (สตรองเกอร์)" เป็นซิงเกิลลำดับที่สองออกวันที่ 17 พฤศจิกายน ค.ศ. 2011 ผ่านค่ายเพลงอาร์ซีเอเรเคิดส์ เพลงเขียนโดย Jörgen Elofsson, อาลี แทมโพซี และเดวิด แกมสัน โดยมีเกร็ก เคิร์สติน ร่วมเขียนเพลงและโปรดิวซ์ให้ เพลง "สตรองเกอร์" เป็นเพลงที่มีความเร็วระดับสูง (uptempo) ที่ดึงแนวเพลงต่าง ๆ เช่น ป็อปร็อก แดนซ์ป็อป และอิเล็กโทรป็อปมารวมกัน เนื้อเพลงโดยหลักเป็นเรื่องเกี่ยวกับการให้กำลังใจและการเยียวยาจากอาการอกหัก มีท่อนคอรัสที่ได้แรงบันดาลใจจากคำพูดของฟรีดริช นีทเชอ ที่กล่าวว่า "สิ่งใดไม่คร่าเรา สิ่งนั้นจะทำให้เราแข็งแกร่งขึ้น" (That which does not kill us makes us stronger.)

หลังจากเพลงออกจำหน่าย "สตรองเกอร์" ได้รับคำชมจากนักวิจารณ์ที่ถือว่าเป็นไฮไลต์ของอัลบั้ม*สตรองเกอร์* เสียงร้องของคลาร์กสันและองค์ประกอบเพลงได้รับคำยกย่อง ขณะที่ยังมีการวิจารณ์ถึงเรื่องเนื้อหาในเพลง ทางการตลาด เพลง "สตรองเกอร์" เป็นเพลงที่ประสบความสำเร็จที่สุดของคลาร์กสัน ในสหรัฐอเมริกา เพลงนี้เป็นเพลงที่สามที่ขึ้นอันดับหนึ่งบนชาร์ตบิลบอร์ดฮอต 100 เป็นเวลาสามสัปดาห์ติดต่อกัน ทำได้ดีกว่าเพลง "อะโมเมนต์ไลก์ดิส" (ค.ศ. 2002) และ "มายไลฟ์วูดซักวิตเอาต์ยู" (ค.ศ. 2009) เนื่องจากเป็นเพลงอันดับหนึ่งที่อยู่บนชาร์ตได้นานที่สุด เพลงยังขึ้นอันดับหนึ่งในชาร์ตย่อยของ*บิลบอร์ด*อีก 15 ชาร์ต เช่นชาร์ตอดัลต์ป็อปซองส์, อดัลต์คอนเทมโพรารี, ฮอตแดนซ์คลับซองส์ และป็อปซองส์ มากกว่าเพลงทุกเพลงของคลาร์กสัน "สตรองเกอร์" ยังขึ้นอันดับหนึ่งในประเทศโปแลนด์ และสโลวาเกีย และติดสิบอันดับแรกใน 15 ประเทศทั่วโลก ขายได้มากกว่า 15 ล้านหน่วยและเป็นหนึ่งในเพลงที่ขายดีที่สุดตลอดกาล จากความสำเร็จของเพลงทำให้อัลบั้ม*สตรองเกอร์*สามารถขายได้เป็นเวลามากกว่าหนึ่งปี "สตรองเกอร์" ได้เข้าชิงรางวัลหลากหลายรางวัล เช่น รางวัลแกรมมี 3 รางวัล และเวิลด์มิวสิกอะวอดส์ 1 รางวัล

มิวสิกวิดีโอกำกับโดยเชน เดรก ซึ่งนำเสนอด้วยคนจำนวนมากก่อแฟลชม็อบและเต้นร่วมกัน รวมกับวิดีโอที่ให้ผู้คนส่งวิดีโอตนกำลังเต้นรำมาใส่ในเพลงด้วย มิวสิกวิดีโอได้รับการตอบรับอย่างดี โดยนักวิจารณ์กล่าวว่ามันทำให้ผู้ที่ชมรู้สึกร่าเริงเบิกบาน มิวสิกวิดีโอยังได้เข้าชิงรางวัล มัชมิวสิกวิดีโออวอร์ด คลาร์กสันแสดงเพลง "สตรองเกอร์" ในงานประกาศรางวัลและรายการโทรทัศน์ทั่วโลก โดยแสดงครั้งแรกในซีซันแรกของรายการ *[[ดิเอ็กซ์แฟกเตอร์ของสหรัฐอเมริกา (รายการโทรทัศน์สหรัฐอเมริกา)|ดิเอ็กซ์แฟกเตอร์ของสหรัฐอเมริกา]]* และแสดงในรายการ*[[แซตเทอร์เดย์ไนต์ไลฟ์]]* ในงานประกาศรางวัลมัชมิวสิกอวอร์ด 2012 และอเมริกันมิวสิกอวอร์ด ปี 2012 คลาร์กสันยังนำเพลงนี้ไปเล่นในทัวร์คอนเสิร์ต สตรองเกอร์ทัวร์ และในชุดอังกอร์ของทัวร์คอนเสิร์ต ซัมเมอร์ทัวร์ 2012 ร่วมกับวงเดอะเฟรย์ด้วย

หมวดหมู่:เพลงของเคลลี คลาร์กสัน
หมวดหมู่:เพลงในปี พ.ศ. 2554
หมวดหมู่:ซิงเกิลในปี พ.ศ. 2555
หมวดหมู่:ซิงเกิลอันดับ 1 ในบิลบอร์ดฮอต 100
หมวดหมู่:ซิงเกิลอันดับ 1 ในประเทศเดนมาร์ก
หมวดหมู่:ซิงเกิลอันดับ 1 ในประเทศโปแลนด์
หมวดหมู่:เพลงแดนซ์ป็อป
วัดบ้านหินลับ

**วัดบ้านหินลับ ** เป็นวัดราษฎร์ในสังกัดคณะสงฆ์มหานิกาย

## ที่ตั้ง
วัดบ้านหินลับ ตั้งอยู่เลขที่ 71 บ้านหินลับ หมู่ที่ 5 ตำบลมวกเหล็ก อำเภอมวกเหล็ก จังหวัดสระบุรี พื้นที่ตั้งวัดอยู่ในหุบเขา มีเนื้อที่ทั้งหมด 20 ไร่.

## ประวัติ
วัดบ้านหินลับ มีประวัติกล่าวไว้ตามหลักฐานบันทึกของกรมการศาสนา (ของที่ตั้งเดิม) ว่า สร้างวัด เมื่อปี พ.ศ.ใด ไม่ปรากฏนามผู้สร้าง ตั้งอยู่ตรงหน้าสถานีรถไฟหินลับ ได้รับพระราชทานวิสุงคามสีมา เมื่อปี พ.ศ. 2521 เขตวิสุงคามสีมากว้าง 7 เมตร ยาว 15 เมตร พื้นที่ตั้งวัดเป็นที่ราบติดภูเขา 3 ด้าน มีศาลาการเปรียญ กว้าง 20 เมตร ยาว 30 เมตร เป็นอาคารคอนกรีตเสริมเหล็ก ทรงไทย 2 ชั้นฯ
** ปัจจุบัน ** ได้ย้ายมาจากที่ตั้งเก่าที่เก่าหน้าสถานีรถไฟหินลับ เมื่อประมาณ พ.ศ. 2536 มาที่ใหม่ ห่างจากที่เก่าประมาณ 1 กิโลเมตร สาเหตุที่ย้าย โรงปูน T.P.I ได้รับสัมปะทานใกล้กับที่ตั้งวัด ทำให้เกิดมลภาวะฝุ่นละอองอย่างมาก ทางโรงปูนจึงได้จัดที่ดินถวายเพื่อสร้างวัดขึ้นมาใหม่พร้อมทั้งได้ปวารณาอุปถัมภ์วัดบ้านหินลับมาโดยตลอดจนถึงปัจจุบัน.

### ศาสนสถาน
* อุโบสถกว้าง 9 เมตร ยาว 17เมตร สร้างเมื่อ พ.ศ. 2542 เป็นอาคารคอนกรีตเสริมเหล็ก

### ศาสนวัตถุ
# พระประธานในอุโบสถ พุทธลักษณะ เป็นพระพุทธรูป ปางสมาธิ ขนาดพระเพลากว้าง 71 นิ้ว สูง 98 นิ้ว
# พระพุทธรูป ปางสมาธิ ขนาดพระเพลากว้าง 35 นิ้ว สูง 47 นิ้ว
# พระพุทธรูป ปางชนะมาร ขนาดพระเพลากว้าง 39 นิ้ว สูง 55 นิ้ว
# พระพุทธรูป ปางชนะมาร ขนาดพระเพลากว้าง 35 นิ้ว สูง 51 นิ้ว
# พระโมคคัลลานะ, พระสารีบุตร หน้าตัก 17 นิ้ว สูง 39 นิ้ว ทั้งสององค์

### เสนาสนะ
# ศาลาการเปรียญ กว้าง 17 เมตร ยาว 10 เมตร สร้างเมื่อ พ.ศ. 2536 เป็นอาคารครึ่งตึกครึ่งไม้
# กุฏิสงฆ์ จำนวน 5 หลัง เป็นอาคารไม้ยกสูง 4 หลัง และอาคารคอนกรีตเสริมเหล็ก 1 หลัง
# ศาลาธรรมสังเวช กว้าง 20 เมตร ยาว 8 เมตร สร้างเมื่อ พ.ศ. 2540
# ห้องครัวประจำศาลาธรรมสังเวชกว้าง 9 ยาว 5 เมตร สร้างเมื่อ พ.ศ. 2540
# อาคารเก็บพัสดุของวัด กว้าง 6 เมตร ยาว 8 เมตร สร้างเมื่อ พ.ศ. 2553
# นอกจากนี้ ยังมี หอระฆัง 1 หลังพร้อมหอกลองอยู่ด้วยกันกับหอระฆัง, ซุ้มประตูวัด สร้างเมื่อ พ.ศ. 2539, ศาลหลวงปู่อินตา สร้างเมื่อ พ.ศ. 2554, ห้องน้ำทั้งหมด 18 ห้อง

## การบริหารและการปกครอง
### เจ้าอาวาส
* 1. **พระอธิการสมเกียรติ สมสีโล** พ.ศ. 2555 – ปัจจุบัน

### ลำดับเจ้าอาวาส

## อ้างอิง

* ประวัติวัดทั่วราชอาณาจักรเล่ม ๔ หน้า ๓๓๘

บ้านหินลับ
หมวดหมู่:สิ่งก่อสร้างในอำเภอมวกเหล็ก